MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu:   27 /2010

K bodu programu

správa o činnosti mestskej polície žilina za rok 2009

Materiál obsahuje: 				      		Materiál prerokovaný:

1.	Návrh na uznesenie					Mestská rada v  Žiline
2.	Dôvodová správa						Komisia dopravy 
3.	Materiál                                                                           a komunálnych služieb
4.	Prílohy

Predkladá: 

Mgr. Stanislav Kľučka
náčelník Mestskej polície Žilina

Zodpovedný za vypracovanie:

Mgr. Janka Hrošovská
vedúca vnútorného a organizačného oddelenia

Žilina, marec 2010

NÁVRH NA UZNESENIE

Uznesenie č. __/2010

Mestské zastupiteľstvo v Žiline

I.	schvaľuje

1.	Správu o činnosti Mestskej polície Žilina za rok 2009

DÔVODOVÁ SPRÁVA

-	V predkladanej „Správe o činnosti Mestskej polície Žilina za rok 2009“ je rozpracovaná činnosť MP Žilina v rámci jednotlivých oddelení, a to oddelenia: Operačné stredisko, Oddelenie osobitných policajných činností, Oddelenie výkonu             MP I. - Centrum., Oddelenie výkonu MP II. – Vlčince, Oddelenie výkonu MP           III. - Hájik, Oddelenie výkonu MP IV. – Mestskej pohotovostnej jednotky.  Mestská polícia Žilina je v zmysle zákona 564/1991 Zb. o obecnej polícii poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v meste a plnení úloh vyplývajúcich zo všeobecne záväzných nariadení mesta, z uznesení mestského zastupiteľstva a z rozhodnutí primátora mesta. Mestská polícia  je v zmysle zákona  č. 369/1990 Z. z. o obecnom zriadení  orgánom mestského zastupiteľstva, ktoré ju zriaďuje a zrušuje všeobecne záväzným nariadením. Jednou z činností na úseku verejného poriadku je kontrola dodržiavania verejného poriadku pri kultúrnych, spoločenských a športových podujatiach na území mesta. Na základe požiadania a predpokladu narušenia verejného poriadku mestská polícia rozhoduje o nasadení adekvátneho počtu síl a prostriedkov potrebných k zabezpečeniu verejného poriadku, ochrany života a zdravia všetkých zúčastnených. O činnosti predkladá mestská polícia každoročne  správu Mestskému zastupiteľstvu.

VLASTNÝ MATERIÁL – Správa o činnosti Mestskej polície Žilina za rok 2009

PRÍLOHA
-	Štatistika riešenia priestupkov príslušníkmi MP Žilina v roku 2009
-	Štatistika riešených priestupkov proti VZN obce príslušníkmi MP Žilina v roku 2009
-	Akcie – verejný poriadok zabezpečovaný MP Žilina
-	Porovnanie riešenia priestupkov v rokoch 2007, 2008 a 2009

Správa o činnosti Mestskej polície Žilina
za rok 2009

OBSAH

1.	Úvod
2.	Tabuľkové zloženie MP a činnosť jednotlivých oddelení
3.	Ostatné činnosti MP v roku 2009
4.	Plnenie rozpočtu a materiálno - technické vybavenie MP
5.	Spolupráca s inými orgánmi a organizáciami
6.	Záver

1.	Úvod

     Mestská polícia Žilina je v zmysle zákona 564/1991 Zb. o obecnej polícii poriadkový útvar pôsobiaci pri zabezpečovaní obecných vecí verejného poriadku, ochrany životného prostredia v meste a plnení úloh vyplývajúcich zo všeobecne záväzných nariadení mesta, z uznesení mestského zastupiteľstva a z rozhodnutí primátora mesta. Mestská polícia  je v zmysle zákona    č. 369/1990 Z. z. o obecnom zriadení  orgánom mestského zastupiteľstva, ktoré ju zriaďuje a zrušuje všeobecne záväzným nariadením.
     Hospodárenie  a financovanie Mestskej polície Žilina je upravené zákonom č. 523/2004    Z. z. a zákonom č. 583/2004 Z. z. o rozpočtových pravidlách v znení neskorších predpisov. Financovanie a hospodárenie je zabezpečované prostredníctvom preddavku. Organizáciu, objem mzdových prostriedkov a rozsah technických prostriedkov Mestskej polície Žilina určuje mestské zastupiteľstvo s prihliadnutím na rozsah jej úloh.
      Na čele MP Žilina stojí náčelník mestskej polície, ktorý je priamo podriadený primátorovi mesta.  Náčelníka MP navrhuje do funkcie primátor mesta, schválenie do funkcie vykonáva mestské zastupiteľstvo. Odvolanie náčelníka navrhuje primátor mesta a schvaľuje mestské zastupiteľstvo. Náčelníka v čase jeho  neprítomnosti zastupuje zástupca náčelníka alebo ním poverený príslušník mestskej polície.
     Mestskú políciu tvoria príslušníci mestskej polície, ktorí  sú zamestnancami Mesta Žilina.  Pri plnení úloh majú postavenie verejného činiteľa. Príslušníci MP Žilina sa pri výkone úloh, oprávnení a právomocí riadia najmä zákonom o obecnej polícii s aplikáciou zákona                č. 372/1990 Zb. o priestupkoch a všeobecne záväznými nariadeniami mesta. Dokonalá znalosť týchto právnych noriem je základnou podmienkou výkonu práce príslušníka obecnej polície. 
     Zamestnancami mestskej polície sú i zamestnanci Mesta Žilina, ktorí vykonávajú práce, ktoré priamo nesúvisia s plnením úloh vyplývajúcich zo zákona o obecnej polícii a nemajú postavenie verejného činiteľa. Pracovnoprávne vzťahy všetkých zamestnancov Mestskej polície Žilina upravuje zákon č. 552/2003 Z. z. o výkone práce vo verejnom záujme, Zákonník práce a v prípade príslušníkov MP  aj  ustanovenia zákona 564/1991 Zb. o obecnej polícii. Platové podmienky sú upravené zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a Platovým poriadkom Mestskej polície Žilina.
     Činnosť Mestskej polície v Žiline je okrem uvedených právnych aktov upravená aj Štatútom a Organizačným poriadkom Mestskej polície v Žiline platným od 1.9.2007, kedy došlo k zmene štruktúry organizácie a riadenia mestskej polície. Bola vytvorená nová organizačná štruktúra mestskej polície, ktorá priniesla množstvo inovatívnych prvkov, na základe čoho  je možné efektívnejšie využívať sily a prostriedky mestskej polície pri plnení úloh vyplývajúcich z platných právnych noriem upravujúcich činnosť mestskej polície ako aj  potrieb mesta a občanov. 

2.	Tabuľkové zloženie MP a činnosť jednotlivých oddelení  

     Mestská polícia Žilina je poriadkový  útvar mesta, ktorého organizačnú štruktúru tvoria náčelník MP, zástupca náčelníka, operačné stredisko, oddelenie odborných policajných činností, oddelenia výkonu MP a to I. – Centrum, II. – Vlčince,  III. – Hájik,  IV. – Mestská pohotovostná jednotka (ďalej len MPJ), školiace a výcvikové stredisko, vnútorné a organizačné oddelenie. 
     V decembri 2009 bol naplnený stav zamestnancov na 100 % - t.j. na 100 osôb. Z celkového počtu zamestnancov bolo 90 príslušníkov mestskej polície zaradených do činnej služby, 4 zamestnanci vykonávali práce súvisiace s chodom mestskej polície, nie však v zmysle zákona o obecnej polícii (THP) a 6 zamestnancov bolo so zníženou pracovnou schopnosťou (ZPS), ktorí vykonávali práce informátorov a funkciu obsluhy kamerového systému mesta v spolupráci s pracovníkom operačného strediska MP a sú na mestskej polícii zamestnaní v rámci projektu „Chránené pracovisko“.

Tabuľkové zloženie pracovných zaradení na MP v Žiline  

Pracovné zaradenie 	Policajti	OP	
Náčelník + zástupca náčelníka MP	2		
Operačné stredisko	4		
Oddelenie odborných policajných činností 	14		
Oddelenia výkonu 	69		
Školiace a výcvikové stredisko	1		
Vnútorné a organizačné oddelenie		4	
Občania so ZPS – obsluha kamerového systému, informátor 		6	
Spolu	90	10	

     Mestská polícia Žilina v roku 2009 plnila na území mesta Žilina úlohy vyplývajúce pre MP zo zákona o obecnej polícií, uznesení mestského zastupiteľstva, pokynov primátora mesta a náčelníka mestskej polície, s prihliadnutím na bezpečnostnú situáciu a potrieb mesta z hľadiska zabezpečenia verejného poriadku. Prehľad činností vykonávaných MP v hodnotenom období je rozpracovaný až na jednotlivé oddelenia pričom v prílohe č. 1 a č. 2 tejto správy  je štatistický prehľad  riešenia  priestupkov celou mestskou políciou a v prílohe č. 3 je prehľad zabezpečovaných podujatí mestskou políciou organizovaných na území mesta.    

Činnosť operačného strediska

     Operačné stredisko spolu s oddeleniami výkonu zabezpečovalo v hodnotenom období nepretržitú 24 hodinovú prevádzku Mestskej polície v Žiline. Pre potreby občanov bola k dispozícii tiesňová linka 159.  Prostredníctvom tejto linky zriadenej na operačnom stredisku mali možnosť občania oznamovať svoje podnety a požiadavky nepretržite počas celého dňa.  V roku 2009 bolo prostredníctvom linky 159 prijatých 22640 rôznych oznámení, podnetov, dotazov, sťažností, žiadostí a iné. Chod operačného strediska mestskej polície zabezpečovali  4 operační dôstojníci, velitelia oddelení a príslušníci oddelenia odborných policajných činností. Hlavnou náplňou pracovníkov zaradených na operačnom stredisku bola koordinácia všetkých policajných činnosti v teréne ako aj samotná činnosť priamo na operačnom stredisku, komunikácia s oznamovateľmi telefonicky aj osobne, prijímanie oznámení o priestupkoch, riadenie hliadok cez rádiostanice a  iné  komunikačné prostriedky (PDA), elektronická evidencia denných hlásení o udalostiach na území mesta tzv. „zvodky“, ktorých spracovali za rok 2009 celkove 730. Uvedené zvodky boli každodenne zasielané operačným strediskom v elektronickej podobe primátorovi mesta. Pracovníci operačného strediska zároveň zabezpečovali vydávanie výzbrojných a výstrojných súčiastok slúžiacim policajtom. Mimoriadne situácie telefonicky konzultovali a riešili s náčelníkom príp. zástupcom mestskej polície.
     Okrem týchto činností prijímali informácie od obsluhy kamerového systému a podľa potreby vysielali hliadky na miesto kde dochádza k narušeniu verejného poriadku alebo inej protispoločenskej činnosti. V roku 2009 bolo využitých pre potreby mestskej polície celkove 153 záznamov z kamerového systému a pre potreby PZ bolo využitých 31 záznamov.   
     Pracovníci operačného strediska taktiež obsluhovali pult centrálnej ochrany (PCO) a podľa charakteristiky prijatého signálu vykonávali opatrenia na ochranu chráneného objektu. Celkove bolo v roku 2009 pripojených na MP 65 objektov, pričom pracovníci operačného strediska  v súvislosti s podozrením narušenia objektov spracovali 320 hlásení a zabezpečili rovnaký počet výjazdov k objektom prostredníctvom hliadok mestskej pohotovostnej jednotky. 
     Počas neprítomnosti náčelníka, zástupcu resp. veliteľov oddelení a v čase dní pracovného voľna a pokoja, pracovníci operačného strediska riadili činnosť a chod celej mestskej polície podľa aktuálnej bezpečnostnej situácie v meste, pričom o mimoriadnych udalostiach okamžite informovali náčelníka príp. zástupcu náčelníka. 

Činnosť oddelenia odborných policajných činností 
     V rámci oddelenia odborných policajných činností (ďalej len OOPČ) existujú referáty ktoré sa zaoberajú špecializovanými druhmi činnosti. Ich činnosť riadi a koordinuje veliteľ OOPČ MP Žilina:  
-	referát priestupkov
-	referát osobitných činností
-	referát prevencie
-	referát kynológie

Referát priestupkov

     V roku 2009 plnil referát priestupkov úlohy vyplývajúce mestskej polícii zo zákona o obecnej polícii a z príslušných  pracovných náplní policajtov referátu priestupkov ako aj iné nariadenia a pokyny veliteľa oddelenia odborných policajných činností a náčelníka MP.
      Boli spracované agendy pre správne konanie vo veci priestupkov, ktoré neboli  vyriešené v blokovom konaní ako aj priestupkov,  ktoré nie je mestská polícia oprávnená riešiť avšak boli mestskou políciou zistené, prípadne boli mestskej polícii oznámené, pričom spisový materiál bol odstúpený na správne konanie príslušným orgánom štátnej správy alebo samosprávy. Celkom bolo v roku 2009 na referáte priestupkov spracovaných 630 priestupkov, z toho bolo odoslaných na správne konanie Dopravnému inšpektorátu 44 priestupkov, na správne konanie Obvodnému úradu 48 priestupkov a na správne konanie Mestskému úradu v Žiline  21  priestupkov. Doriešených  na referáte priestupkov  bolo v roku 2009 celkove 407 priestupkov, z toho bolo vyriešených v blokovom konaní po predvolaní priestupcov 234 priestupkov, pokarhaním 65 priestupkov, odložených resp. uložených podľa §60/3 zák. SNR č. 372/90 Zb. o priestupkoch bolo 108 priestupkov. Do roku 2010 prešlo 52 priestupkov.
     V roku 2009 pokračovala komunikácia s priestupkovými oddeleniami iných mestských resp. obecných polícií v rámci SR a oddeleniami iných zložiek (Policajného zboru SR, Železničnej polície, Colnej správy, príslušnými Obvodnými úradmi a i.), kde bolo zabezpečované vybavenie ich dožiadaní a objasňovania priestupkov spáchaných na ich príslušnom území občanmi mesta Žilina v počte 35 ks. Naopak boli na príslušné polície odoslané priestupky na objasnenie v počte 35 ks, ktoré spáchali ich obyvatelia na území nášho mesta nakoľko sa nedostavili na písomnú výzvu na objasnenie priestupku na referát priestupkov do Žiliny.
     Pracovníkmi referátu je priebežne podľa potreby zabezpečovaná poradenská a konzultačná činnosť pre mestských policajtov pri riešení priestupkov v blokovom konaní a metodicky usmerňovaná  ich činnosť pri písomnom spracovávaní priestupkov, ktoré odovzdávajú na doriešenie referátu priestupkov. Pracovník referátu priestupkov sa pravidelne 1x mesačne zúčastňoval počas školského roka 2008/2009 a 2009/2010 aktivít na celoštátnom prevenčnom projekte „Správaj sa normálne“ realizovaného spoločne s Policajným zborom SR.
     Boli preverované podnety a oznámenia páchania priestupkov zo strany občanov, jednotlivých pracovísk MsÚ Žilina, ObÚ, KÚ Žilina a PZ SR. Celkove bolo referátom priestupkov v roku 2009 vybavených 28 takýchto podnetov a oznámení. 
     Referátom priestupkov bola v roku 2009 zabezpečovaná aj správa kamerového systému mesta Žilina, t.j. nastavovanie kamier, prezeranie záznamov, zálohovanie záznamov pri zistených priestupkoch resp. spáchaných trestných činoch a postupovanie záznamov orgánom činných v trestnom konaní, školenie pracovníkov pri obsluhe kamerového systému a zabezpečovanie servisných opráv systému.

Referát osobitných činností

     V roku 2009 sa MP Žilina zaoberala problematikou dlhodobo stojacich nepojazdných motorových vozidiel (vrakov), nepovolených skládok a RIP zariadení umiestnených v rozpore s VZN mesta Žilina. Chod referátu osobitných činností MP Žilina zabezpečujú dvaja pracovníci. 

Vraky: 
     V roku 2009 boli referátom osobitných činností zistené a riešené dlhodobo stojace staré vozidlá (vraky). Zistených bolo 128 vozidiel, na ktoré bolo vystavené upozornenie, že vozidlo je evidované ako staré vozidlo (vrak), ktoré má byť odstránené z verejného priestranstva a žiadosť na jeho odstránenie z verejného priestranstva s upozornením, že v opačnom prípade bude majiteľ riešený za porušenie § 47, ods. 1, písm. g zákona SNR č. 372/90 Zb. o priestupkoch – nepovolený záber verejného priestranstva. Na upozornení bol uvedený aj postih, ktorý majiteľovi takéhoto vozidla hrozí a to udelenie blokovej pokuty alebo zaslanie na doriešenie  v správnom konaní na Oddelenie všeobecnej vnútornej správy ObÚ Žilina referát priestupkov. Majitelia vozidiel, ktorých vozidlá mali evidenčné čísla a nemali platnú TK a EK boli taktiež vyzvaní, aby takéto vozidlo odstránili z verejného priestranstva, nakoľko vozidlo nespĺňa podmienky na prevádzku po pozemných komunikáciách a taktiež sa javí ako staré vozidlo. Niektorí majitelia boli následne po ignorovaní upozornenia vyzvaní na podanie vysvetlenia. Z počtu 128 zistených vozidiel (vrakov) bolo do konca roku 104 odstránených, 6 vozidiel zostalo v riešení  a v 18 prípadoch sa  nepodarilo zistiť majiteľa. Z predchádzajúcich rokov ostáva v riešení 27 vozidiel, u ktorých nie je možné zistiť ich majiteľov. V mesiaci december 2009 sa na mestskom úrade konalo pracovné stretnutie za účasti kompetentných pracovníkov mesta a konateľky spoločnosti ŽOS EKO Vrútky, ohľadom problematiky, týkajúcej sa odťahovania nepojazdných motorových vozidiel. Za mesto sa zúčastnil pracovného stretnutia pracovník majetkovo právneho odboru, pracovník odboru stavebného a životného prostredia, ekonomického odboru, dvaja príslušníci mestskej polície z  referátu osobitných činností OOPČ MP Žilina. Na tomto stretnutí boli dohodnuté zmluvné podmienky týkajúce sa odstraňovania vrakov, obidve strany sa dohodli na ďalšej spolupráci, ktorá je podmienená rozpočtom mesta.

Skládky: 
     V roku 2009 boli referátom osobitných činností zistené a riešené nepovolené skládky na území mesta. V uvedenom období bolo zistených 76 skládok, z ktorých 23 bolo do konca  uvedeného obdobia postúpené príslušnému odboru MsÚ Žilina.  Jednalo sa vo väčšine prípadov o drobné skládky hlavne stavebného materiálu (štrk, piesok, zemina), domový a komunálny odpad (matrace, papiere, drevo, sklo, plasty). Za skládky, pri ktorých bolo možné určiť pôvodcu, bola v 8 prípadoch uložená bloková pokuta, v dvoch prípadoch boli pôvodcovia riešený pokarhaním, zároveň páchatelia priestupku skládky na vlastné náklady odstránili. 17 skládok bolo odstránených ešte pred zistením pôvodcov, jednalo sa o skládky v malom rozsahu umiestených v blízkosti kontajnerov. Ďalších 26 nepovolených skládok ostalo naďalej v riešení a budú doriešené v roku 2010.
     
RIP zariadenia: 
     V roku 2009 bolo referátom osobitných činností riešených 34 RIP zariadení, ktorých umiestnenie bolo v rozpore s VZN mesta Žilina. Z uvedeného množstva bolo po doriešení majiteľov 25 odstránených, z čoho v 9 prípadoch bola udelená bloková pokuta. V riešení zostalo 9 RIP zariadení, kde je problém jednoznačne určiť majiteľov, resp. sa títo nachádzajú mimo územia SR.
 
    V mesiacoch apríl a máj  2009  príslušníci referátu odpracovali po 10 pracovných dní pri úprave detského dopravného ihriska na sídlisku Vlčince, kde vykonávali práce pri údržbe a obnove trávnatých plôch. 
     Okrem uvedených činností vykonával referát osobitných činností aj ďalšie úkony vedúce k odhaleniu páchateľov priestupkov a ich riešenie, viedli evidenciu osôb na pátraní vypracúvali štatistiky, viedli písomnú agendu z vlastných zistených priestupkov. 

Referát  prevencie

     V období od 1.1.2009 do 31.12.2009 bola vykonávaná činnosť v rôznych oblastiach prevencie. Jednalo sa o prednášky na základných a stredných školách pre vybrané ročníky, najmä pre žiakov druhého a ôsmeho ročníka ZŠ a pre viaceré ročníky SŠ. V materských školách bola venovaná pozornosť na predstavenie práce polície a policajta, ako priateľa. Témami jednotlivých besied a prednášok na ZŠ a SŠ bola komunikácia o súčasných dôležitých spoločenských fenoménoch, ako sú „Drogová závislosť“, „Prevencia kriminality“ a „Dopravná výchova“. Taktiež prebiehal celoročný preventívny projekt „Správaj sa normálne“, ktorý bol venovaný žiakom piateho ročníka ZŠ a obsahoval súbor desiatich tém. Na tomto projekte sa podieľalo 16 policajtov MP Žilina a zúčastnilo sa ho 1230 žiakov z 13 základných škôl.
     Dňa 31.5.2009 sa uskutočnil Deň detí na nám. A. Hlinku, ktorý organizovala Mestská polícia Žilina v spolupráci s Mestom Žilina, Záchranármi psovodmi Slovenskej republiky K-7 a Centrom voľného času Žirafa. Na tomto projekte sa zúčastnilo 33 príslušníkov MP Žilina. Deti sa počas akcie mohli zahrať rôzne hry, ktoré organizoval referát prevencie a za ktoré získavali odmeny od Mesta Žilina a MP Žilina. Na tejto akcii sa zúčastnilo približne 2000 návštevníkov. 
     Dňa 3.6.2009 bolo Mestskej polícii v Žiline slávnostne odovzdané primátorom mesta Žilina Ivanom Harmanom do prevádzky Multifunkčné detské dopravné ihrisko (MDDI) na sídlisku Vlčince. Ihrisko je situované medzi ulicou B. S. Timravy a budovou MP Žilina na ul. Nanterskej. Ihrisko je situačne navrhnuté tak, aby imitovalo modely reálnych situácií v cestnej premávke a poskytovalo možnosť nácviku bezpečného správania sa na cestách. Mestská polícia poskytuje na MDDI deťom výučbu dopravnej výchovy v 1 až 5 ročníku ZŠ, ktorú zabezpečujú profesionálne vyškolení policajti s certifikátmi inštruktorov autoškoly. Na dopravnom ihrisku sú viaceré križovatky tvaru T, hlavná križovatka je tvaru priesečníka   s radiacimi pruhmi a svetelnou signalizáciou, ktorá funguje ako klasická križovatka v mestskej doprave  a jedna križovatka je okružná. Výučba bude zameraná na žiakov prvého až piateho ročníka základných škôl v Žiline. Na voľných plochách detského dopravného ihriska sú aj dve športové ihriská pre mini futbal, volejbal, nohejbal, streetball a stôl na stolný tenis. Taktiež je tu vyhradené ihrisko z gumovej podlahy pre malé deti s hojdačkami a  malým hradom.
     Dňa 22.7.2009 sa v rámci prevenčných aktivít MP sa na MDDI uskutočnilo zamestnanie zamerané na praktické ukážky vycvičenosti služobných psov MP a pripravenosti psovodov referátu kynológie OOPČ MP. V ukážke bolo predvedené zadržanie páchateľa, poslušnosť psa a vyhľadávanie nezvestných osôb. Zamestnania sa zúčastnilo 30 detí z letného tábora v Žiline.
     Dňa 3.8.2009 sa uskutočnila prvá zo série prednášok v diagnostickom centre v Lietavskej Lúčke, na témy kriminalita a sociálno-patologické javy, drogy a drogová závislosť, obchod s bielym mäsom, trestnoprávna zodpovednosť mládeže,  ukážka poslušnosti a vycvičenosti služobných psov a pripravenosti policajtov psovodov Mestskej polície Žilina. Následne bolo počas mesiaca august 2009 vykonaných 5 prednášok na uvedenú tému. Projekt bol realizovaný v súčinnosti s KRPZ Žilina, oddelenie prevencie.
     V mesiaci september vyhlásila Mestská polícia Žilina na desiatich základných školách súťaž o najkrajšiu kresbu a koláž na tému „Mestská polícia očami detí“. Súťaže sa zúčastnili žiaci 1 až 4 ročníka ZŠ. V dňoch 6.10. 2009 až 16.10.2009 prebehla výstava kresieb vo vestibule Mestského úradu v Žilina. Hodnotenie prebiehalo vhadzovaním hlasovacích lístkov do urny počas priebehu výstavy. Zvíťazila kresba zo ZŠ Limbová a za prvenstvo získali žiaci školy tortu s logom MP Žilina, diplom a čestné uznanie náčelníka MP Žilina. Tieto ceny boli deťom odovzdané na MsÚ v Žiline pri vyhodnocovaní kresieb dňa 16.10.2010.
     Dňa 12.10.2009 sa na ZŠ v Brodne uskutočnila ukážka pripravenosti psovodov, poslušnosti a celkovej vycvičenosti psov z referátu kynológie OOPČ MP Žilina. Zamestnanie bolo zamerané na žiakov ročníkov 1.-4. Celkovo sa akcie zúčastnilo 98 detí.
     Dňa 20.10.2009 sa na MŠ Bajzovej uskutočnila ukážka pripravenosti psovodov, poslušnosti a celkovej vycvičenosti psov z referátu kynológie OOPČ MP Žilina. Celkovo sa akcie zúčastnilo 64 detí.
     Dňa 4.12.2009 sa uskutočnil na MP Žilina Mikuláš pre deti zamestnancov MP Žilina. Pre deti boli pripravené rôzne hry a súťaže, za ktoré dostali  sladké mikulášske prekvapenie. Po odovzdaní prekvapení pre deti psovod mestskej polície predviedol ukážky so služobným psom a deti sa ešte mohli so psom i zabaviť a vyskúšať jeho pripravenosť.  Akcie sa zúčastnilo 25 detí.
     Dňa 16.12.2009 sa uskutočnil v rámci prevenčných aktivít MP v telocvični na ZŠ Gaštanovej 2. ročník Vianočného volejbalového turnaja o pohár náčelníka MP Žilina. Akcie sa zúčastnili družstvá žiakov zo šiestich základných škôl 7.,8. a 9.ročníka v Žiline. Jednalo sa družstvá zo ZŠ Limbová, Gaštanová, Sv. Gorazda, V. Javorku, Jarná a Martinská. Víťazom sa stalo družstvo zo ZŠ Limbovej, ktoré získalo medaile, putovný pohár náčelníka MP a tričko s logom MP Žilina.

Prednášky a besedy o drogovej závislosti:
-	Venované pre žiakov piateho až ôsmeho ročníka základných škôl a prvého a druhého ročníka stredných škôl s dôrazom na vysvetlenie škodlivosti drogy, predchádzaniu drogovej závislosti, pomoci blízkym, ktorí sú drogovo závislí a vysvetleniu nebezpečenstva drogy na organizme človeka.
Týchto prednášok sa zúčastnilo 2118 žiakov zo 75 tried. 

Prednášky a besedy o prevencii kriminality:
-	Venované žiakom piateho až ôsmeho ročníka základných škôl a prvého a druhého ročníka stredných škôl s dôrazom na vysvetlenie trestnej zodpovednosti, trestného a priestupkového zákona, protiprávneho činu a jeho následku.
Týchto prednášok sa zúčastnilo 3082 žiakov z 92 tried.

Prednášky, besedy a praktický výcvik dopravnej výchovy:
-	Venované žiakom materských škôl, prvého a druhého ročníka základných škôl, s dôrazom na vysvetlenie potreby dodržiavania pravidiel cestnej premávky, správania sa počas pohybu na vozovke, vysvetlenie potreby ohľaduplnosti voči ostatným z hľadiska vlastnej bezpečnosti a bezpečnosti ostatných účastníkov cestnej premávky.
Týchto prednášok sa zúčastnilo 696 žiakov z 25 tried.

Prednášky a besedy o policajnej činnosti:
-	Venované deťom v predškolskom veku s dôrazom na vykreslenie policajta, ako priateľa a predstavenie činnosti polície. Taktiež vysvetlenie činnosti v prípade, ak sa dieťa ocitne v krízovej situácii bez prítomnosti dospelej blízkej osoby.
Týchto prednášok sa zúčastnilo 118 detí z 2 materských škôl.

     Od septembra 2009 sa na referáte prevencie venovali školákom a stredoškolákom ďalší dvaja príslušníci MP Žilina, výhradne určení na túto činnosť. Jednalo sa najmä o prednášky, zamerané na vysvetlenie trestnoprávnej zodpovednosti mládeže, sociálno-patologické javy a besedy o drogách a drogových závislostiach. 

V roku 2009 sa zúčastnilo na prevenčných aktivitách organizovaných MP celkovo:
-	16 príslušníkov MP priamo na prednáškach, besedách 
-	33 príslušníkov MP vypomáhalo pri organizácii MDD a súťažiach
-	7461 žiakov Základných, Stredných a Materských škôl z 225 tried

Referát kynológie

Referát kynológie OO PČ MP Žilina sa vo svojej činnosti zameriava na dve základné úlohy, ktorými sú výcvik služobných psov a ich pripravenosť na plnenie úloh MP ako aj na odchyt túlavých psov ohrozujúcich život a zdravie občanov mesta Žilina. 
     Referát kynológie má v súčasnosti štyroch príslušníkov mestskej polície so štyrmi služobnými psami. Od začiatku roka 2009  sa pokračovalo v plánovanej činnosti, ktorou boli výcviky služobných psov na území mesta Žilina, ale aj mimo mesto v spolupráci s inými zložkami ako sú Policajný zbor Slovenskej Republiky, Zbor väzenskej a justičnej stráže, Železničná polícia a s kolegami iných Mestských polícií. 

     V priebehu prvého polroku 2009  sa príslušníci MP zúčastnili na nasledovných plánovaných spoločných výcvikoch s inými zložkami a prezentačných akciách:
     2.2.2009 OC Max výcvik služobných psov spoločne s príslušníkmi oddelenia kynológie Policajného zboru Žilina.
     3.2.2009 Rajecká Lesná výcvik služobných psov s príslušníkmi oddelenia kynológie Policajného zboru Žilina. 
     20. – 22.2.2009 - MP Prievidza – účasť na výcviku služobných psov spoločne s príslušníkmi odd. kynológie MP Prievidza na základe pozvania MP Prievidza.
     2. – 4.3.2009 - výcvikové stredisko firmy „Z Polytanu“ pri Nitre – účasť na výcviku služobných psov spoločne s príslušníkmi oddelenia kynológie Policajného zboru Žilina a Mestskej Polície Prievidza.
     27. – 29.3.2009 - výcvikové stredisko firmy „Z Polytanu“ pri Nitre – účasť na  výcviku služobných psov spoločne s príslušníkmi odd. kynológie  MP Nové  Zámky na základe pozvania MP Nové Zámky. 
     V období  mesiacov apríl, máj 2009 spoločne s mestskou pohotovostnou jednotkou (MPJ) MP Žilina účasť na nácvikoch ukážky zákrokov so psami na Deň polície, armádnych a záchranných zložiek s medzinárodnou účasťou, ktorý sa uskutočnil 22.5.2009 v Prievidzi. 
     Ďalej boli priebežne vykonávané výcviky  6 x do mesiaca, ktorých sa zúčastňovali všetci štyria psovodi. Výcviky služobných psov boli a sú zamerané na obranu, poslušnosť a pripravenosť do služby na použitie pri služobných zákrokoch. 
     Deň detí usporiadaný Mestom Žilina, Mestskou políciou Žilina, K7 psovodi – záchranári  Slovenskej republiky a Centrom voľného času Žirafa  konaný dňa 31.5.2009, ktorého sa zúčastnili všetci členovia referátu kynológie vrátene 4 služobných psov. Na tomto podujatí boli predvedené zákroky a to zadržanie nebezpečného ozbrojeného páchateľa v rôznych situáciách vrátane skoku psa do vozidla cez otvorené okno a zadržanie unikajúceho páchateľa na vozidle, ďalej to boli ukážky zamerané na poslušnosť a vycvičenosti psov ako aj ukážka stráženie páchateľa a ochrana príslušníka MP.
     V druhom polroku 2009 sa pokračovalo v plánovanej činnosti výcvikov a nasadení služobných psov. Psovodi MP Žilina sa aj so služobnými psami zúčastnili medzinárodného seminára, konaného v dňoch 27. – 29. 11. 2009, zameraného na využitie služobných psov v podmienkach policajného zboru, mestskej polície a bezpečnostných službách. Absolvovali ho v celoslovenskom výcvikovom stredisku firmy ,,Z Polytanu“ v Malom Lapáši pri Nitre s hodnotením ,,výborný“. Seminára sa tiež zúčastnili príslušníci PZ SR, MP Prievidza, Prešov, Nové Zámky, Šamorín, Ministerstvo obrany SR VÚ 4977 Sliač a Grupa psov pracujúcich ,, BALZBIG“ (skupina združujúca psovodov a psov polície, armádnych zložiek a špeciálnych jednotiek Poľska). Na tomto seminári bola v záverečnom hodnotení vysoko ocenená práca psovodov MP Žilina a úroveň pripravenosti služobných psov MP Žilina.
     Psovodi MP Žilina sa okrem výcvikov zúčastnili 23 prezenčných akcii na základných, materských školách a jednej strednej škole, kde bola prezentovaná činnosť referátu, predvedené ukážky zákrokov a práce so služobnými psami ako aj pripravenosť psovodov.     

     Nakoľko služobné psy MP prešli riadnym výcvikom a sú plne použiteľné do výkonu, o čom svedčí aj záverečné hodnotenie zo seminára v Nitre, boli psovodi MP Žilina plánovaní do nočných služieb ako dvaja psovodi a dva psy na zabezpečovanie verejného poriadku hlavne v dňoch kedy je zvýšené riziko porušovania zákona. Psovodi boli počas roka 2009 aktívne využívaní ako príslušníci poriadkových jednotiek v ochranných  protiúderových kompletoch spoločne so psami pri zabezpečovaní všetkých rizikových športových podujatiach ako aj iných kultúrnych a spoločenských podujatiach, kde si to vážnosť situácie vzhľadom k zabezpečeniu verejného poriadku vyžadovala.  Zúčastňovali  sa aj kontrol zameraných na požívanie alkoholických nápojov, alebo iných návykových látok maloletými a mladistvými osobami. 

      V roku 2009 realizoval referát kynológie 106 odchytov voľne pohybujúcich sa psov na území mesta Žilina, z ktorých v 61 prípadoch boli odchytené psy vrátené majiteľom, 33 psov bolo umiestnených do náhradného domova, 2 týrané psy boli odovzdané Slobode zvierat a prípady oznámené orgánom činným v trestnom konaní a v 10 prípadoch bola veterinárnym lekárom vykonaná eutanázia zvieraťa z dôvodu závažných a nevyliečiteľných ochorení. V mesiacoch júl, august a september bola na podnet  MsÚ Žilina vykonávaná zvýšená hliadková činnosť na sídliskách mesta zameraná na držiteľov psov a ich dodržiavanie VZN 4/2008 o psoch. V auguste 2009 bolo na podnet MsÚ Žilina vykonávané preverovanie prihlásenia konkrétnych zvierat do evidencie MsÚ u 12 konkrétnych majiteľov a ďalších 95 psov bolo prekontrolovaných náhodným výberom počas hliadkovej činnosti.

      Okrem uvedených činností zabezpečovaných referátom kynológie boli v roku 2009 policajtmi referátu priebežne udržiavané a opravované služobné koterce pre služobných psov ako aj koterec pre odchytené psy a taktiež bola zabezpečovaná potrebná veterinárna starostlivosť  služobným  aj odchyteným psom.

Činnosť oddelení výkonu MP

     Činnosť jednotlivých oddelení výkonu mestskej polície bola zameraná najmä na zabezpečenie verejného poriadku, riešenie priestupkov, oznamov a podnetov od občanov a poslancov mestského zastupiteľstva ako aj na  zabezpečenie celkovej bezpečnostnej situácie v meste v spolupráci s Policajným zborom SR. 

Oddelenie výkonu I. – Centrum
 
     Na Oddelení výkonu I. - Centrum  pracovalo v roku 2009 celkove 23 policajtov vrátane veliteľa. V užšom a širšom centre mesta má oddelenie vytýčené a určené hranice ulíc, kde hliadky pôsobia a vykonávajú svoju činnosť v zmysle zákonov  SNR č. 564/91 Zb.,  č. 372/90 Zb.,  č. 8/2009 Zb. a všeobecne záväzných nariadení  mesta Žilina. V historickom centre mesta t.j.  Mariánske  námestie s  priľahlými ulicami (Horný Val, Dolný Val, ul. Na priekope,  Hodžová,   Vurumová,  Štúrova,  Makovického ,  Balustrády )  a ulica Národná s priľahlými ulicami (ul. J. Milca,  V. Tvrdého, D. Dlabača, ul. Republiky, Hviezdoslavova, Pivovarská a  Sad SNP), ktoré sú denne nonstop monitorované minimálne 1 pešou hliadkou a 3 motorizovanými hliadkami, so zameraním na dodržiavanie verejného poriadku a zákona č. 8/2009 Zb. o cestnej premávke. V užšom ako aj širšom centre mesta sa hliadky zameriavajú hlavne na verejný poriadok, dodržiavanie uvedených zákonov a VZN mesta. Priamo v centre patrí medzi  najväčší problém vjazd vozidiel do pešej zóny a následné parkovanie v pešej zóne, nakoľko vodiči zásobujú prevádzky v pešej zóne a nerešpektujú dopravnú značku IP 25a, ako aj § 59 odst.2,3, Zák. SNR č. 8/2009  Zb. Uvedený problém bol  čiastočne riešený  kontrolnou činnosťou povolení na vjazd do pešej zóny,  priamo na vstupe do pešej zóny v ranných a v poobedných hodinách,  v čase najväčšieho pohybu vozidiel. Parkovaniu v pešej zóne ako i  vjazd do pešej zóny z časti obmedzilo prijaté VZN č.15/2007, ktoré upravilo hlavne parkovanie, no napriek tomuto sa v pešej zóne stále nachádza veľa  motorových vozidiel, hlavne majiteľov budov a prevádzok nachádzajúcich sa priamo v centre mesta – v  pešej zóne. Celkom bolo v  roku 2009 vydaných 1144 povolení na vjazd do pešej zóny, z čoho cca. 300 s neobmedzeným časom. Táto nepriaznivá situácia  bola riešená  dôraznejšou a dôslednejšou  kontrolou povolení  na vjazd, ako i kontrolou  parkovania v pešej zóne.  Jedna motorizovaná hliadka, kontrolovala a riešila  vozidlá len v pešej zóne, prípadne zakladala  technické prostriedky na zabránenie odjazdu vozidiel (TPZOV) na vozidlá, ktoré nespĺňali podmienky v zmysle zákona,  VZN  mesta  a vodičov  následne riešili príslušníci mestskej polície za daný priestupok v zmysle zákona.  Dve motorizované hliadky riešili parkovanie  v centre mesta, kde sú parkovacie automaty a kde je vyhradený úsek označený dopravnou značkou IP 16 – rezidentské parkovanie a IP 17 – platené parkovanie.  Pešia hliadka, ktorá vykonávala svoju činnosť v historickom centre mesta, sa tiež podieľala  na kontrole povolení vo vozidlách, ak bol prítomný vodič, bol riešený priamo na mieste priestupku,  ak nebol prítomný,  oznámila hliadka priestupok  motorizovanej hliadke, ktorá založila na vozidlo blokovacie zariadenie. Pešia zóna bola kontrolovaná aj v nočných hodinách slúžiacou hliadkou v pešej zóne a okolí. V roku 2009 riešili príslušníci Oddelenia výkonu I. – Centrum  celkovo 11965 rôznych priestupkov, z ktorých 9629 bolo riešených v blokovom konaní. Formou použitia donucovacieho prostriedku TPZOV založených príslušníkmi MP na vozidlá bolo riešených 10239 prípadov. Z uvedeného počtu TPZOV bolo v pešej zóne  založených 3 118, ktoré boli riešené v priestupkovom konaní buď blokovou pokutou, šekom, výzvou resp. pokarhaním. V blokovom konaní bolo z prípadov založenia TPZOV za pešiu zónu vyriešených 2988 prípadov. Okrem toho boli vodiči motorových vozidiel priamo na mieste riešení hliadkami MP za pešiu zónu v 1148 prípadoch bez založenia TPZOV, z ktorých bolo blokovou pokutou vyriešených 725 prípadov. 

     Nemalý problém  robili v roku 2009 v centre mesta vozidlá zaparkované  na chodníkoch. Ak hliadka zistila parkovanie vozidla, ktoré bráni voľnému prechodu chodcom, vozidlo bráni vjazdu  na iné miesto (nehnuteľnosť, vyhradené parkovisko), prípadne nezostal na chodníku aspoň 1,5 m voľný prechod pre chodcov, založila TPZOV na vozidlo parkujúce v rozpore so zákonom a priestupok riešila v rámci svojich kompetencií.  Na vozidlá parkujúce v rozpore s § 52  zák. č.  8/2009 Z. z. bolo založených celkom 533 TPZOV.  Parkovania na chodníku, ktoré boli v rozpore so zákonom boli vyriešené v 904 prípadoch v blokovom konaní a 68 prípadov bolo vyriešených  pohovorom.
     K tejto nelichotivej situácii v rámci celého Slovenska sa vedenie mesta Žilina postavilo operatívne a začali sa po meste rozmiestňovať kovové zábrany, betónové kvetináče, ako aj betónové kocky, ktoré zabránili vodičom parkovať  na chodníkoch hlavne v centre mesta  v blízkosti pešej zóny, kde je najväčší pohyb obyvateľov.
     V historickom  centre mesta je často vykonávaný nepovolený predaj  rôznych  výrobkov, hlavne občanmi rómskeho a rumunského pôvodu, na ktorý sa zameriavali najmä pešie hliadky. Predávajúci sú zväčša riešení BP, podľa druhu a rozsahu ponúkaného tovaru, prípadne sú prípady odovzdané  na riešenie PZ  SR.                   
     V historickom centre boli hliadkami evidovaní bezdomovci, ktorí často posedávajú a žobrú peniaze od okoloidúcich, preto  pozornou  hliadkovou  činnosťou MP pôsobila preventívne  na tieto skupiny  a eliminovali ich činnosť. Tieto skupinky asociálov, bezdomovcov sa často zdržiavali v sade SNP, v okolí OD Tesco, Mariánskom námestí, posedávali po lavičkách v celom historickom centre, znečisťovali verejné priestranstvo, bolí  hluční a obťažovali okolie svojím správaním, často pod vplyvom alkoholu. Hliadky svojou prítomnosťou a častým napomínaním a riešením, tieto skupinky vykazovali  mimo centra. Problémom v centre mesta je aj vylepovanie rôznych plagátov na propagáciu  rôznych  akcií (diskotéky, ponuka práce, predaj, kúpa), pred prevádzkami boli postavené reklamy, pútače, tieto  boli zadokumentované  a následne po zistení pôvodcu v rozpore s  VZN 15/93, 11/2008 bol priestupok riešený  v zmysle zákona . 
     Najväčší počet priestupkov proti verejnému poriadku bol hliadkami zistený a  riešený v súvislosti so znečisťovaním verejného priestranstva odhodením ohorku  z cigarety, papiera, plastovej fľašky, močenie na verejnosti a pod. Tieto priestupky boli riešené zväčša pohovorom s podmienkou okamžitého odstránenia znečistenia, čím pôsobila hliadka preventívne aj na okolie. K znečisťovaniu verejného priestranstva  močením, zvratkami, pľuvancami dochádzalo najmä vo večerných a nočných hodinách, kedy sú reštaurácie a iné prevádzky  plné hostí, títo po odchode do miesta bydliska zväčša pod vplyvom alkoholu nemali  zábrany a potrebu vykonávali  na verejnom priestranstve, za čo  boli vo väčšine prípadov hliadkou riešení BP. Za posledné obdobie oddelenie riešilo niekoľko sťažností na znečistenie verejného priestranstva pri stánkoch s občerstvením na autobusovom nástupišti.  V nočných hodinách hliadky registrovali a riešili, často aj v spolupráci s PZ SR,  aj  poškodzovanie verejného  zariadenia (poohýbané dopravné značky, rozkopané smetné nádoby, polámané lavičky),  ako i poškodzovanie cudzej veci  (poškodzovanie okrasných kríkov, stromov, zelene). V nočných zmenách v historickom centre mesta bola počas víkendov posilnená hliadková činnosť o ďalšie hliadky, nakoľko v centre sa každý víkend konajú diskotéky, na ktoré chodí hlavne mládež. Hliadky sa zameriavali aj na porušovanie §-u 30 zák. SNR č. 372/90 Zb. to jest. na podávanie alkoholu, cigariet, omamných látok osobe mladšej ako 18 rokov,  porušovanie zákona č. 219/1996 Zb. z., požívanie alkoholických nápojov osobami mladšími  ako 15 rokov a osobami  mladšími ako 18 rokov. Pri zistení požitia alkoholu osobou maloletou tj. do 15 rokov, boli na miesto privolaní rodičia a zistená skutočnosť bola oznámená na MsÚ. Pri zistení požitia alkoholu osobou mladistvou, bola udalosť oznámená na MsÚ (celkom 7x), na ďalšie doriešenie. 1 prípad bol postúpený na OOPZ s podozrením na spáchanie prečinu ohrozovania mravnej výchovy mládeže v zmysle § 211 Trestného zákona   č. 300/2005 Zb. 
     V širšom okolí centra (Hliny, tzv. Malá Praha, Bulvár, sídlisko pod nemocnicou – ul. Predmestská, Štefánikova, Sad Studničky, staré mesto – okolie ul. Hollého, Bratislavská,       V. Okružná, V. Spanyola, autobusové nástupište) bolo hliadkami MP zisťované hlavne porušovanie VZN a to najmä zakladanie drobných skládok, psy na voľno, parkovanie vozidiel na zeleni, rušenie nočného kľudu (oslavy,  hádky, hlasné rozhovory atď.), vylepovanie plagátov, občianske spolunažívanie, poškodzovanie zelene, nesprávne parkovanie, znečisťovanie verejného priestranstva a pod.   Na autobusovom nástupišti  bolo činnosť  hliadok zameraná na eliminovanie drobných krádeží (okrádanie čakajúcich na autobusové spoje), fajčenie pod prístreškami, podávanie alkoholických nápojov mladistvým osobám a znečisťovanie verejného priestranstva v okolí predajných stánkov. 

     Oddelenie výkonu I. - Centrum počas školského roka denne v ranných hodinách zabezpečovalo  príchody žiakov do škôl na prechodoch pre chodcov v blízkosti škôl na ul. Komenského s ul. Romualda  Zaymusa,  ul. Komenského s  ul. Suvorovova,  ul. Predmestská, ul.  Hurbanova pri Dexii  a ul. V. Okružná  pri Obchodnej akadémii.                                                                             
     Všetky kultúrne, spoločenské, vzdelávacie ako i športové akcie usporiadané v centre mesta boli zabezpečované  Oddelením výkonu I. – Centrum, za pomoci hliadok z oddelení  II., III., a MPJ, podľa potreby a požiadavky na zabezpečenie verejného poriadku usporiadateľmi akcie. 
     Oddelenie výkonu I. – Centrum úzko spolupracuje s OR PZ Žilina hlavne v oblasti riešenia dopravných priestupkov zakladaním TPZOV na ich podnet alebo požiadanie, ako aj poskytovaním nezúčastnených osôb pri rôznych procesných úkonoch,  v oblasti verejného poriadku a spoločným  zabezpečovaním kultúrnych a športových podujatí, riešenie § 50 Zák. 372/1990 Z. z. Taktiež v hodnotenom období  spolupracovalo aj so Železničnou políciou  pri ochrane života, zdravia, majetku a verejného poriadku v blízkosti železničnej stanice ako aj s RZP a  hasičmi – rôzne asistencie.                                                                                     
     Za celé hodnotené  obdobie bol  veliteľ Oddelenia  I. - Centrum prizvaný na stretnutie občanov s poslancami  len 2 krát. Na týchto stretnutiach mohol  priamo občanom odpovedať na ich otázky týkajúce sa problémov v centre a činnosti Mestskej polície. V roku 2009  bolo riešených niekoľko sťažností občanov, ktorí svoje sťažnosti postúpili na MsÚ a tieto boli následne postúpené na mestskú políciu. Veliteľ  oddelenia úzko spolupracoval s jednotlivými odbormi a oddeleniami MsÚ Žilina najmä s  právnym odborom, odborom dopravy a komunálneho odpadu a oddelením životného prostredia ako aj s útvarom hlavného kontrolóra. Od mesiaca september 2009 vykonávali hliadky Oddelenia výkonu I. - Centrum  vo všetkých prevádzkach v centre mesta  kontroly dodržiavania VZN mesta č. 2/2009 o podnikateľskej činnosti, č.6/2004 o dani za ubytovanie, č. 16/2008 o dani za predajné automaty, č. 17/2008 o zbere,  preprave, zhodnocovaní a zneškodňovaní komunálneho odpadu. Oddelenie I. – Centrum vykonalo v roku 2009 celkom 350 kontrolu u fyzických a právnických osôb.  Na území centra mesta vykonalo 40 kontrol dodržania rozhodnutia mesta  pri rozkopávkach, následne po vykonanej kontrole o výsledku informovala MP  MsÚ Žilina.  
     Oddelenie úzko spolupracovalo so ŽPS a každé 2 mesiace spolu s prokuristom spoločnosti Ing. Taškom a dopravným inžinierom ODI OR PZ Žilina vykonávalo kontroly  dopravného značenia  na jednotlivých uliciach, kde bolo potrebné vzhľadom s pribúdaním motorových vozidiel riešiť rozširovanie alebo úpravu parkovania.
      Na svoju činnosť Oddelenie I. – Centrum využíva 3 motorové vozidlá Citröen Berlingo, ktoré sú vybavené TPZOV  spolu v počte 20 ks blokovacích zariadení slovenskej výroby a 27 ks talianskej výroby zn. Bullock. Uvedené TPZOV sú variabilné a dajú sa použiť na osobné a úžitkové vozidlá,  jedno TPZOV je možné použiť  aj na nákladné vozidlá.  
     Oddelením I. - Centrum bolo počas roku 2009 riešených 10 prípadov, ktoré odovzdali OO PZ (trestné činy a zadržania  osôb na pátraní). 

Oddelenie výkonu II. – Vlčince 

     Na Oddelení výkonu II. - Vlčince pracovalo v roku 2009 14 príslušníkov MP vrátane veliteľa oddelenia. Hranice obvodu tohto oddelenia tvoria ul. Rajecká cesta, Mostová, Na Horevaží, hlavná cesta do Tepličky nad Váhom, katastrálne územie smerom na Martin. V obvode sa nachádzajú sídliská Vlčince, Solinky, Hliny V, VI, VII, lokalita Lesopark, Vodné dielo, Celulózka, nákupné centrá a mestské časti Trnové, Rosinky, Mojšová Lúčka.

     Veliteľ Oddelenia výkonu II. - Vlčince riadi,  plánuje,  zabezpečuje a kontroluje výkon príslušníkov oddelenia. Každý deň plánuje hliadky do výkonu a týmto zabezpečuje samotný výkon v obvode. V rámci zabezpečenia čo najefektívnejšieho plánovania hliadok sa stretáva s poslancami a občanmi mesta v príslušnom obvode.  
     Na sídliskách Vlčince, Solinky, Hliny sa uskutočňovali pravidelné stretnutia s občanmi a poslancami, kde na základe poznatkov od občanov resp. poslancov, sa okamžite riešili dané problémy, či už zvýšenou hliadkovou činnosťou na sídlisku, dôraznými  kontrolami  alebo inou strategickou činnosťou.  O výsledkoch riešení problémov boli poslanci a občania spätne informovaní. Veliteľ oddelenia bol celkove pozvaný 15 krát na uvedené stretnutia, ktorých sa aj osobne zúčastnil.
     Hliadková činnosť v obvode bola zabezpečovaná denne nonstop 24 hod. minimálne dvomi hliadkami, ktoré sa zameriavajú na dodržiavanie verejného poriadku,  VZN  mesta a zákonov, ochranu objektov a inej pomoci občanom. Celkove za rok 2009 riešili príslušníci Oddelenia II. – Vlčince 2164 priestupkov, z ktorých bolo 1654 vyriešených v blokovom konaní. 
     V obvode Oddelenia II. - Vlčince sa nachádzajú dve najväčšie sídliská Vlčince a Solinky, kde sa vo väčšej miere sústreďujú aj hliadky, samozrejme v nemalej miere bola činnosť hliadok orientovaná aj na ostatné časti obvodu a to podľa bezpečnostnej situácie a potrieb riešenia vzniknutých situácií. Jeden z pretrvávajúcich problémov týchto sídlisk je statická doprava – státie vozidiel na trávnikoch, chodníkoch, detských ihriskách a iných nespevnených plochách  a týmto zo strany občanov dochádza k porušovaniu VZN – mesta. Z časti pomohlo rozširovanie parkovacích miest pre osobné vozidlá na sídliskách ich úpravou a značením. Samozrejme to úplne problém nevyriešilo a  ani nerieši do budúcna.  Hliadky pri zistení porušenia VZN riešili priestupky dohováraním na mieste, v blokovom konaní, alebo vystavením písomnej výzvy na ďalšie doriešenie, avšak vždy s prihliadnutím na konkrétnu situáciu a možnosti státia na sídliskách. 
     Ďalším problémom na sídliskách sú majitelia psov, ktorí sa dopúšťajú priestupkov  v súvislosti s voľným pohybom psov a neplatením daní za psa príp. neodstraňovaním exkrementov. Z uvedených dôvodov boli vykonané  akcie so zameraním na uvedenú problematiku a to v ranných a podvečerných hodinách, kde boli kontrolovaní majitelia, či spĺňajú všetky podmienky, pričom v prípade porušenia boli riešení v zmysle zákona.
     Taktiež boli vykonávané kontroly zamerané na dodržiavanie zatváracích hodín v prevádzkových jednotkách (PJ), rušenie nočného kľudu, porušovanie § 30 Zák. 372/90 Z. z. – podávanie alkoholických nápojov mladistvým a maloletým osobám. V prípade zistenia mladistvých a maloletých osôb pod vplyvom alkoholu alebo inej látky, boli tieto osoby po neodkladných úkonoch oznamované na príslušný obecný úrad v rámci zákona.  V blízkosti stavenísk  sa kontrolovali ulice z dôrazom na ich čistotu a zjazdnosť. V nadväznosti na uvedené kontroly začala MP od septembra 2009 vykonávať komplexné, plošné kontroly všetkých PJ na sídliskách so zameraním na dodržiavanie VZN mesta, hlavne na  prevádzkový čas, odvádzanie daní za ubytovanie, predajné automaty, nevýherné hracie prístroje a samozrejme na zber, prepravu a odvoz komunálnych odpadov. Počet skontrolovaných PJ za rok 2009 bol 467. Na sídliskách a v prímestských častiach boli kontrolované aj rozhodnutia mesta – prekopávky, zábery VP a iné. Hliadkami bolo celkovo skontrolovaných 96 ulíc s súvislosti s rôznymi poruchami, závadami a prekopávkami vykonanými na základe povolení mesta. Výsledky kontrol boli zasielané na príslušný odbor MsÚ aj s fotodokumentáciou.  
     Vykonávané boli aj kontroly areálov ZŠ, MŠ, detských ihrísk,  kde dochádzalo  k vandalizmu. Vo večerných a nočných hodinách sa tam schádzala mládež, ktorá tam popíjala alkohol, fajčila, poškodzovala a ničila majetok, znečisťovala  priestranstvá a neraz došlo aj k trestným činom. Preto aj v súčasnosti sú uvedené priestory areálov pod drobnohľadom hliadok MP a komunikáciou s riaditeľmi ZŠ, MŠ sa snažíme eliminovať uvedené skutky.
     V rámci obvodu hliadky vykonávali kontrolu a riešenie dopravnej situácie v okolí nákupných centier (Kaufland, Carrefour, Lidl, Baumax, Maxx, Metro), kde sa v poobedňajších a večerných hodinách sústreďuje väčšie množstvo ľudí nielen zo Žiliny a to priťahuje rôznych asociálov a bezdomovcov. Dochádzalo k porušeniu státia na vyhradených parkoviskách pre telesne postihnutých, taktiež tam bol zaznamenaný pohyb osôb v prevažnej miere rómskeho pôvodu z iných miest Slovenska, ktorí tam nedovolene ponúkali na predaj rôzny  tovar, alebo ponúkali iné služby napr. umývanie vozidla za poplatok a iné, čo im bolo zo strany hliadok zakázané a následne riešené či už v blokovom konaní alebo boli z miesta vykázaní.
     V širšom okolí obvodu sa nachádzajú aj mestské časti patriace pod mesto Žilina a zároveň do obvodu Oddelenia výkonu II. - Vlčince a to Trnové, Mojšová Lúčka a Rosinky, kde hliadky taktiež vykonávali hliadkovú činnosť so zameraním na dodržiavanie verejného poriadku, odhaľovanie čiernych skládok, vykonávanie kontrol areálov škôl, riešenie susedských sporov, znečistenie verejných  priestranstiev a ulíc.
     V pondelok až piatok počas školského roku denne v čase od 07:15 hod. – 08:00 hod. hliadky zabezpečovali priechody pre chodcov  v blízkosti škôl na ul. Sv. Cyrila a Metoda,  Matice Slovenskej a v dňoch nástupu do škôl, alebo na prázdniny aj na ostatných priechodoch na sídliskách.
     Z ďalších priestupkov spomenieme priestupky na úseku alkoholizmu a toxikománie, verejného poriadku – čistota verejných priestranstiev, výlep plagátov, skládky, rušenie nočného kľudu, krádeže, priestupky na úseku občianskeho spolunažívania – manželské spory, hádky, susedské nezhody a pod, zisťovanie a riešenie majiteľov vrakov a iné. Pravidelne je kontrolovaný nedostavaný objekt na Platanovej, kde sa snažia zdržiavať bezdomovci a fetujúca mládež, okolia nákupných centier, ZŠ, MŠ, vnútrobloky, funkčnosť osadených košov pre majiteľov psov na exkrementy. V nočných hodinách parkoviská a podozrivé osoby. Z trestných činov spomenieme zadržané hľadané osoby zistené pri krádeži, osoby po ktorých bolo vyhlásené pátranie, opakované krádeže, výtržnosti, ublíženie na zdraví, ruvačky, drogy.
     Efektívnosť oddelenia podporila aj činnosť dvoch párov cyklohliadok, ktoré v ranných, poobedných aj nočných hodinách hliadkovali sídliská, mestské časti a oddychové úseky. Boli prítomné aj pri zabezpečovaní kultúrno-spoločenských a športových akciách. Ich prednosťou sú rýchlosť, pridelený „rajón“ dokážu hliadkovať v kratších intervaloch, tichosť, nenápadnosť, dostanú sa na ťažšie dostupné miesta ako motohliadky  a v neposlednom rade aj ekologickosť. Kultúrno-spoločenské a športové akcie zabezpečovali všetci príslušníci oddelenia, či už v centre mesta, na sídliskách alebo mestských častiach. 

     Z ostatnej činnosti príslušníkov Oddelenia II. – Vlčince je vhodné poukázať aj na činnosť ako je pomoc občanom v núdzi a poskytnutie predlekárskej pomoci zraneným osobám, asistencia pri prevozoch v sanitnom vozidle, doprovod starším a dezorientovaným osobám, upozornenie občanov na nedostatočnú ochranu svojho majetku napr. neuzamknuté vozidlá, spustené okná, neuzamknuté vchody, bezdomovci. Na ZŠ prednášky lektorov v projekte „Správaj sa normálne“. Zistené závady a nedostatky na sídlisku sú pravidelne oznamované na príslušné organizácie. Celý rok 2009 hliadky MP dbali na dodržiavanie verejného poriadku počas kultúrno-spoločenských a športových akcií organizovaných nielen mestom Žilina. Veľa informácií a udalostí je hlásených na tiesňovú  linku č.159, tohto času spoplatnenú, na základe ktorých je veľa zákrokov  a činností  vykonávaných MP. Sú však aj prípady, ktoré sa dejú mimo verejnosti v určitom priestore, kde túto často krát náročnú a nebezpečnú prácu mestských policajtov bežný občan nevidí pričom sú to aj vážnejšie udalosti spomínané v texte.

Oddelenie výkonu III. -  Hájik

     Oddelenie výkonu Mestskej polície III. – Hájik (ďalej len OV MP III. – Hájik) malo personálne zloženie oddelenia od 1. 1. 2009 do 30. 6. 2009 1 veliteľ a 11 policajtov, od 1. 7. 2009 do 30. 11. 2009 1 veliteľ a 12 policajtov a od 1.12. 2009 do 31. 12. 2009 1 veliteľ a 14 policajtov mestskej polície. V rámci demografického rozčlenenia mesta Žilina a mestských častí pre služobnú činnosť Mestskej polície v Žiline, OV MP III. – Hájik, plní služobné úlohy hlavne na sídlisku Hájik v Žiline a v mestských častiach Bytčica, Bánova, Závodie, Žilinská Lehota, Strážov, ul. Bratislavská a okolie, Považský Chlmec, Vranie, Brodno, Budatín, Zádubnie a Zástranie. Podľa potreby vykonáva služobnú činnosť aj v ostatných obvodoch Mestskej polície v Žiline.  Za obdobie roka 2009 príslušníci oddelenia riešili 3048 priestupkov, z ktorých bolo 1413 vyriešených v blokovom konaní.   
     OV MP III. – Hájik svoju služobnú činnosť zameriavala hlavne na plnenie úloh vyplývajúcich zo Zákona č. 564/1991 Z. z. o Obecnej polícií, ako aj z ostatných zákonov a hlavne zo Všeobecné záväzných nariadení Mestského zastupiteľstva v Žiline. V rámci riešenia problematiky dodržiavania verejného poriadku, čistoty a ochrany zelene najväčšia pozornosť je venovaná sídlisku Hájik, kde je najväčšia hustota obyvateľstva v rámci služobného obvodu a je zložená z rôznych sociálnych a spoločenských vrstiev. Najväčší problém sídliska Hájik bol nedostatok parkovacích miest pre motorové vozidla, najmä vo večernej a v nočnej dobe, kde často dochádzalo k porušeniu Všeobecne záväzné nariadenie mesta Žilina č. 6/1992 o udržiavaní všeobecnej čistoty, verejného poriadku, ochrany zelene a likvidácie odpadu na území mesta Žiliny a to tým, že vodiči nerešpektovali hore uvedené VZN a často ho porušovali tým, že zaparkovali osobné motorové vozidlá na jasných a zreteľných trávnatých plochách. Situácia s parkovaním na zeleni sa v sledovanom období výrazne zlepšila otvorením obchodného domu TESCO, kde boli vytvorené parkovacie miesta, ktoré sú občanmi využívané v nočnej dobe, ako aj v rámci opatrení Mesta Žilina v spolupráci s Mestskou políciou Žilina, keď na určitých vybraných miestach boli osadené dopravné značky zákaz státia, boli namontované zábrany pre vjazdy vozidiel na trávnaté plochy a vznikli nové parkovacie plochy. Taktiež sa situácia zlepšila zvýšenou činnosťou hliadky Mestskej polície Žilina, keď voči nedisciplinovaným vodičom v súvislosti s parkovaním na trávnatých plochách pristupovali príslušníci MP nekompromisne a vodiči sú disciplinovanejší a nedopúšťajú sa opakovaných priestupkov v súvislosti s VZN 6/1992. Uvedený typ priestupkov bol prijatím nového zákona č. 8/2009 o cestnej premávke s účinnosťou od 1. 2. 2009, riešený v zmysle §-u 25, ods. 1, písm. s), citovaného zákona, kde v prípade neochoty zo strany páchateľa priestupku vyriešiť priestupok, zaevidované priestupky boli odstúpené na správne konanie na Okresný dopravný inšpektorát v Žiline, kde páchateľom bola uložená vyššia sankcia. 
     Oddelenie výkonu Mestskej polície III. – Hájik v Žiline vykonáva denno-denne služobnú činnosť prostredníctvom peších a motorizovaných hliadok mestskej polície na sídlisku Hájik v ranných, obedňajších,  večerných a v nočných hodinách so zameraním na dodržiavanie verejného poriadku, dodržiavanie zákonov, predpisov ako aj Všeobecne záväzných nariadení mesta Žilina. Najčastejším problémom v sťažnostiach občanov bola situácia s mládežou na ul. M. Bela, Stodolova, Baničova, Petzvalova, Jedlíkova,  keď vo večerných hodinách svojim nadmerným hlukom často porušovali nočný pokoj, ničili majetok mesta a podobne. Pravidelnou kontrolou a preventívnym pôsobením policajtov OVMP III. – Hájik sa  situácia zlepšila a počet petícií a sťažnosti postupne klesol.  Uvedenej problematike je aj naďalej venovaná veľká pozornosť, nakoľko je všeobecne veľkým problémom sídliska Hájik dorastajúca mládež v adolescentnom veku, ktorí sa často stretávajú na sídlisku Hájik vo večernej alebo v nočnej dobe, pričom popíjajú alkoholické nápoje, fajčia cigarety resp. ľahké drogy (marihuanu) a následne sa dopúšťajú priestupkov. Mestská polícia v Žiline v súvislosti s mládežou venuje veľkú pozornosť aj predajcom alkoholických nápojov a to aj v súvislosti s novelizáciou zákona č. 219/1996 Z. z. o ochrane pred zneužívaním alkoholických nápojov, ktorí často vôbec neskúmajú vekovú hranicu odberateľov alkoholických nápojov a tým sa dopúšťajú priestupku na úseku ochrany pred alkoholizmom a inými toxikomániami v zmysle §-u 30, Zákona č. 372/1990 Zb. o priestupkoch. Celkovo bolo za obdobie od 1. 1. 2009 do 31. 12. 2009 udelených 8 pokút v blokovom konaní na sídlisku Hájik za takýto priestupok. 
     Ďalším problémom je prevádzka Bar Háj, kde sústavne dochádza k porušovaniu zatváracích hodín a následnému rušeniu nočného pokoja. OV MP III. – Hájik svoju činnosť zamerala na kontrolu uvedenej prevádzky a prostredníctvom oddelenia odborných policajných činností referátu priestupkov bola uvedená vec prerokovaná aj na komisií mesta Žilina pre nebytové priestory, nakoľko pribúdali sťažnosti občanov. Mestská polícia v uvedenej prevádzke v roku 2009 vykonala celkovo 79 kontrol, pričom v štyroch prípadoch došlo k porušeniu VZN Mesta Žilina č. 2/2009 a to zatváracie hodiny, a v 3 prípadoch bol porušený nočný pokoj v zmysle §-u 47, ods. 1, zákona č. 372/1990 Zb. o priestupkoch. Mestská polícia v Žiline venovala v sledovanom období pozornosť aj terasám a zatváracím hodinám pohostinstvo FaGa (42 kontrol, 1 krát zistený priestupok),  a Šport bar ARÉNA na Hájiku (37 kontrol, nebol zistený priestupok), kde boli spoločne plnené úlohy na základe pokynu komisie mesta Žilina pre nebytové priestory. V uvedených pohostinstvách nedochádzalo výrazným spôsobom k porušovaniu zatváracích hodín a narušovaniu nočného pokoja. Mestská polícia v Žiline koncom roka 2009 riešila aj podnikateľskú činnosť PJ Šaray, na ul. Jedlíkovej, kde majiteľovi bola udelená 2 krát bloková pokuta, nakoľko nemal splnenú oznamovaciu povinnosť v zmysle VZN 2/2009 o podnikateľskej činnosti. Zároveň bol spracovaný a odstúpený priestupkový spis na Obvodný úrad v Žiline na ďalšie konanie.
     V roku 2008 na sídlisku Hájik bolo problémom  parkovanie kamiónov na sídlisku. V roku 2009 v sledovanom období sa táto situácia výrazným spôsobom zlepšila aj vzhľadom na to, že Mestská polícia sa tejto problematike v roku 2008 maximálne možnej miere venovala, zadovážila si blokovacie zariadenie na nákladné motorové vozidla a v roku 2008 boli niektorí páchatelia priestupkov riešení týmto spôsobom, čim sa preventívne zapôsobilo na nedisciplinovaných vodičov nákladných motorových vozidiel. V roku 2009 nebol zaevidovaný  a riešený žiadny dopravný priestupok v súvislosti s parkovaním nákladných motorových vozidiel na sídlisku Hájik. 
     Mestská polícia v Žiline taktiež venovala pozornosť čistote a zjazdnosti ciest pre motorové vozidla, kde v sledovanom období roku 2009 neboli evidované výrazné znečistenia ciest vozidlami, ktoré zo stavieb bez očistenia vychádzali na komunikáciu a znečistili vozovku.

     Z hľadiska riešenia problematiky verejného poriadku, ochrany životného prostredia, riešenia majetkových priestupkov je ul. Bratislavská najproblematickejšou v služobnom obvode a to vzhľadom na etnikum rómskeho pôvodu, ktoré tu má trvalý pobyt, ale aj vzhľadom na to, že tu často bývajú občania, ktorí nie sú tu prihlásení ani na trvalý ani prechodný pobyt. Sú to občania, ktorí absolútne nerešpektujú zákony, predpisy ako aj Všeobecné záväzné nariadenia mesta Žilina. V tejto komunite neustále vznikajú nové nelegálne skládky odpadu, pričom je ťažko zistiť páchateľov priestupkov. Taktiež často dochádza k spáchaniu priestupkov proti verejnému poriadku v zmysle §-u 47 Zákona č. 372/1990 Zb. o priestupkoch, priestupkov proti občianskemu spolunažívaniu v zmysle §-u 49 Zákona č. 372/1990 Zb. o priestupkoch, priestupkov proti majetku v zmysle §-u 50 Zákona č. 372/1990 Zb. o priestupkoch, ako aj Všeobecne záväzné nariadenie Mesta Žilina č. 6/1992 (od 13. 11. 2009 – VZN 15/2009)  o udržiavaní všeobecnej čistoty, verejného poriadku, ochrany zelene a likvidácie odpadu na území mesta Žiliny. Vzhľadom na sociálne pomery rómskeho obyvateľstva je ťažko riešiteľná situácia ohľadom riešenia priestupkov v blokovom konaní a v prípade predvolania často dochádza k tomu, že nespolupracujú pri objasňovaní priestupkov, nedostavia sa na Mestskú políciu v Žiline a nikdy nemajú peniaze na zaplatenie pokuty. V prípade opakovaných priestupkov proti majetku v zmysle §-u 50 Zákona č. 372/1990 Zb. o priestupkoch, ktoré páchateľ priestupku spácha do 1 roka, je k prípadu privolaná štátna polícia z Okresného riaditeľstva PZ v Žiline a páchateľ priestupku je potom riešený v zmysle Trestného zákona č. 300/2005 Z. z. za majetkový prečin. OV MP III. – Hájik denne v rannej, poobedňajšej ako aj v nočnej dobe vykonáva v uvedenej lokalite pešiu hliadkovú službu za účelom  predchádzania páchania priestupkov zo strany rómskeho obyvateľstva. Mestská polícia v Žiline okrem zabezpečenia verejného poriadku v tejto lokalite, vykonala 7 krát asistenciu pracovníkom mesta Žilina pri vysťahovaní neoprávnených osôb v bytoch.
     
     V mestských častiach mesta Žilina, ako aj na lokalite Hradisko je najväčším problémom  zakladanie nelegálnych skládok s rôznym odpadom (stavebne sutiny, zeleň, biela a čierna technika, nábytok, izolačný odpadový materiál zo stavieb, rôzne písomnosti, dokumenty a pod.). V uvedených prípadoch je veľmi ťažké zistiť pôvodcu skládky, nakoľko často chýba dôkazový materiál. Mestskí policajti OV MP III. – Hájik často doslova ručne preberú celú skládku za účelom zabezpečenia dôkazov. Taktiež v poobedňajšej ako aj v nočnej dobe čiastočne skrytým spôsobom pozorujú miesta najčastejších nelegálnych skládok za účelom zistenia páchateľ priestupku. Medzi najviac postihnuté lokality patrí prímestská časť Vranie, lokalita Hradisko, ďalej  prímestská časť Bánová, Budatín a Brodno. Policajti OV MP III. – Hájik od 1. 1. 2009 do 31. 12. 2009 zistili celkovo v prímestských častiach 10 páchateľov priestupkov zakladania nelegálnych skládok. 

     Veliteľ OV MP III. – Hájik sa podľa požiadavky poslancov v jednotlivých mestských častiach zúčastňoval na stretnutiach s občanmi mestských častí Vranie, Považský Chlmec, Zástranie, Zádubnie, Budatín a Brodno. V roku 2009 sa celkovo zúčastnil 14 krát na stretnutiach s poslancami a občanmi vo svojom služobnom obvode. Na stretnutiach boli občania priamo oboznámení s prácou a činnosťou Mestskej polície v Žiline, pričom im vždy bola vysvetlená možnosť volať na bezplatné telefónne číslo 159 na Mestskú políciu v Žiline v prípade páchania priestupkov v ich mestskej časti. Taktiež im bola vysvetlená situácia, že je veľmi ťažké potom zdokumentovať a objasniť priestupok, keď z obavy o prezradenie svojho mena nechcú ani anonymne oznámiť na č. 159 páchateľa priestupku, ktorý práve vyložil odpadový materiál na nelegálnu skládku často krát z motorového vozidla, ktoré má svoje evidenčné číslo. Ďalším problémom porušovania VZN 6/92 (od 13. 11. 2009 – VZN 15/2009) je vypúšťanie domových „žúmp“ na lúky a znečisťovanie spodných vôd. Občania, ktorí sú riešení v blokovom konaní často uvádzajú, že nemajú možnosť pripojiť vlastnú kanalizáciu na obecnú kanalizáciu, nakoľko im bolo postupne každým rokom sľúbené, že táto možnosť bude čoskoro vyriešená, avšak do dnešného dňa nebola kanalizácia v mestských častiach Žilinská Lehota, Strážov, Považský Chlmec, Vranie, Brodno, Budatín, Zádubnie a Zástranie vybudovaná. V súvislosti s ochranou životného prostredia často dochádza v mestských častiach aj k porušovaniu Všeobecné záväzného nariadenia č. 16/2007 – Znečisťovanie ovzdušia malým zdrojom a 17/2008 o komunálnom odpade. Občania často najmä v jarných a v jesenných mesiacoch pália v blízkosti rodinných domov na svojom pozemku, ale často aj mimo svojho pozemku odpady pochádzajúce z údržby rodinných domov, stromov a po zbere úrody, ako aj v chladnejšom počasí kúria rôznym druhom paliva a znečisťujú ovzdušie. V súvislosti s touto problematikou bola s Odborom životného prostredia MsÚ Žilina – Ing. Letková, prerokovaná možnosť doplnenia VZN 16/2007 o bod, ktorým by sa výslovne zakázalo spaľovanie domového alebo záhradného odpadu na súkromných pozemkoch fyzických osôb, nakoľko to v ňom absentuje a z hľadiská riešenia priestupku sa musí postupovať v zmysle VZN č. 17/2008 o komunálnom odpade, avšak tam takisto nie je priamo zakázané spaľovanie odpadu pri rodinných domoch.  
     Ku koncu roka 2009 bol zaznamenaný zvýšený počet voľne pobehujúcich psov bez označenia a bez majiteľov a to hlavne v mestských častiach Vranie a Považský Chlmec. Zo strany Mestskej polície v Žiline bolo občanom vysvetlené, že mesto Žilina nemá momentálne zriadený útulok pre opustené zvieratá a aj keď referát  kynológie  MP rieši tieto problémy nie je v silách MP vyriešiť súčasný nepriaznivý stav na tomto úseku. Jediným riešením je zriadenie útulku. MP v súčasnosti v prípade výskytu zatúlaného psa tohto odchytí a dočasne umiestni v priestoroch Mestskej polície v Žiline. Zisťovanie majiteľov, ktorí sa nestarali o svojich psov resp. ktorým zvieratá ušli je náročné najmä vzhľadom k nedisciplinovanosti majiteľov, ktorí ich nezaevidovali do evidencie MsÚ.  Toto zároveň sťažuje aj samotný odchyt nakoľko ak sa dlhodobo nedarí nájsť majiteľa prípadne psa umiestniť v náhradnej starostlivosti je obmedzená možnosť umiestniť nového odchyteného psa v priestoroch MP vzhľadom na kapacity koterca MP slúžiaceho pre potreby odchytu. 
     V hodnotenom období bola z dôvodu bezpečnosti občanov na základe ich sťažností ako aj upozorneniam poslanca p. Púčeka,  vo väčšej miere venovaná pozornosť dopravno-bezpečnostnej situácií v mestskej časti Vranie, kde vodiči jazdia v oboch smeroch zo Žiliny do Rudiny a späť a nedbajú na bezpečnosť osôb najmä deti, ktoré prechádzajú zúženou časťou vozovky smerom k mostu ponad rieku Kysuca do Brodna do základnej školy a späť.  Taktiež bola z dôvodu riešenia dopravnej situácie v súvislosti s miestnou úpravou dopravného značenia v prímestskej časti Vranie na ul. Stehlíková a sťažností občanov, ktorí bývajú v uvedenej ulici, daná žiadosť na MsÚ Žilina, odbor dopravy a komunálnych služieb o výmenu dopravnej značky B37 – iný zákaz (prejazd zakázaný), nakoľko súčasné dopravné značenie je značne nečitateľné pre vodičov, ktorí odbočujú zo smeru od obce Rudinka na ul. Stehlíkovu a taktiež im v tom bráni stĺp telefónneho vedenia, ktorý je tesne pred dopravným značením. Počas kontroly zo strany Mestskej polície zároveň vodiči uvádzajú, že uvedenú značku si nevšimli, lebo nebola dobré viditeľná a čitateľná.     
     Mestská polícia vo zvýšenej miere venovala pozornosť v hodnotenom období aj zabezpečeniu verejného poriadku v mestskej časti Považský Chlmec, kde každý piatok sa konali v kultúrnom dome diskotéky v SFÉRE, pričom často sa sťažovali občania na verejný poriadok, rušenie nočného pokoja a veľký neporiadok po skončení diskotéky. Mestská polícia v Žiline pravidelnou kontrolou uvedenej diskotéky aj za pomoci Policajného zboru dosiahla zlepšenie stavu pri zabezpečovaní verejného poriadku a v I. polroku 2009 neboli zaznamenané a riešené priestupky v uvedenej časti Považského Chlmca. V II. polroku sa činnosť prevádzky postupne obmedzovala a ku koncu roka  2009 nebola vôbec otvorená pre verejnosť.
     V mestskej časti Brodno sa na základe podnetov občanov zo spoločných stretnutí  riešila najmä situácia ohľadom mládeže, ktorá popíja alkoholické nápoje a to najmä v pohostinstve v blízkosti Základnej školy Brodno oproti Coop Jednota a potom robí neporiadok v okolí školy. V uvedenom pohostinstve boli vykonané 2 kontroly so zameraním na § 30 zákona 372/1990 Zb. o priestupkoch spoločne s Okresným riaditeľstvom PZ, Obvodné oddelenie Žilina – okolie, avšak počas kontroly neboli zistené porušenia hore uvedeného ustanovenia zákona. Taktiež v uvedenej prevádzke ako aj v pohostinstve „U Moravca“ sa nepravidelne vykonávajú kontroly so zameraním na zistenie dodržiavania VZN 2/2009 o podnikateľskej činnosti. Celkovo bolo vykonaných v roku 2009 28 kontrol, avšak nebolo zistené porušenie hore uvedeného citovaného ustanovenia VZN.                
      V mestskej časti Budatín je podľa sťažností občanov z pracovných stretnutí s poslancami ako aj podľa vlastného šetrenia policajtov Mestskej polície v Žiline najväčším problémom priestor okolo cintorína, kde mládež popíja alkoholické nápoje a potom robí neporiadok v okolí cintorína a v jednotlivých uliciach ničí majetok občanov. Taktiež je táto lokalita „vhodná“ na páchanie priestupkov v oblasti zakladania nelegálnych skládok, nakoľko v okolí nikto nebýva, kto by mohol oznámiť na MP Žilina založenie čiernej skládky. Ďalším problémom z hľadiska bezpečnosti občanov je podchod popod hlavnú cestu smerom od Kysúc do centra mesta pri soche J. M. Hurbana, kde často dochádza k poškodzovaniu majetku páchateľmi priestupkov a to k odcudzovaniu kanalizačných poklopov, k rozbíjaniu osvetlenia a k sprejovaniu samotného podchodu rôznymi grafitovými farbami. Mestská polícia bude v roku 2010 venovať tomuto problému a tejto lokalite zvýšenú pozornosť.
     Oddelenie výkonu MP III. – Hájik v rámci spoločného plnenia úloh s Mestským úradom v Žiline, Odbor dopravy a komunálnych služieb, vykonalo v roku 2009 celkovo 660 kontrol v podnikateľských firmách vo svojom služobnom obvode v mestských častiach Zástranie, Zádubnie, Budatín, Brodno, Vranie, Považský Chlmec, Bytčica, Bánova, Závodie, Strážov, sídlisko Hájik a v niektorých častiach mesta Žilina, ktoré boli zamerané na kontrolu dodržiavania VZN mesta Žilina č. 2/2009  o podnikateľskej činnosti a určení času predaja v obchode a času prevádzky služieb na území mesta Žilina, VZN č. 6/2004 o dani za ubytovanie v znení neskorších predpisov, VZN č. 16/2008 o dani za predajne automaty a nevýherné hracie prístroje a VZN č. 17/2008 o zbere, preprave, zhodnocovaní a zneškodňovaní komunálnych odpadov a  miestnom poplatku za zber, prepravu a zneškodňovanie komunálnych odpadov na území mesta Žilina. V prípade zistených nedostatkov, bola spísaná zápisnica so zodpovednou osobou a vždy bol daný konkrétny termín na odstránenie nedostatkov. Uvedené záznamy z vykonaných kontrol boli odstúpené na Mestský úrad v Žiline, Odbor dopravy a komunálnych služieb za účelom porovnania s ich evidenciou.
     Oddelenie výkonu MP III.- Hájik v sledovanom období v svojom služobnom obvode okrem ostatnej služobnej činnosti, v rámci verejného poriadku zabezpečovalo kultúrno-spoločenské, športové podujatia, ako aj zabezpečenie bezpečnosti občanov počas iných akcií, na ktorých z dôvodu  zabezpečenia verejného poriadku  185 policajtov odslúžilo 928 hodín.                                                        Okrem toho zabezpečovalo v sledovanom období aj dodržiavanie verejného poriadku počas konania volieb prezidenta SR, ako aj do európskeho parlamentu, kde celkovo slúžilo  16 policajtov z oddelenia a odslúžili 160 hodín. Oddelenie výkonu MP III. – Hájik počas služby v roku 2009 zistilo a odovzdalo k ďalšej realizácií na Okresné riaditeľstvo PZ v Žiline 15 prečinov v zmysle Trestného zákona č. 300/2005 Z. z. a vypátralo a odovzdalo 5 osôb.
Oddelenie výkonu IV. – MPJ

     Hliadky Oddelenia výkonu IV. - MPJ (mestskej pohotovostnej jednotky) Mestskej polície  Žilina zabezpečovali a plnili v roku 2009 úlohy vplývajúce zo zákona o obecnej polícii a najmä Organizačného poriadku Mestskej polície v Žiline, ktorým bolo toto oddelenie zriadené od 1.2.2009 a boli mu určené úlohy a kompetencie. Prioritne sa jedná o úlohy súvisiace s okamžitými výjazdmi na prípady, na ktoré sú vysielané operačným dôstojníkom ako aj prípady súvisiace s ochranou objektov napojených na pult centrálnej ochrany strediska registrovaných poplachov  Mestskej polície Žilina, ktoré signalizovali narušenie objektu. V roku 2009 MPJ zabezpečovalo ochranu 65 objektov napojených na PCO, z ktorých 48 bolo v správe mesta. Celkovo vykonala v roku 2009 MPJ 4380 výjazdov k prípadom narušenia verejného poriadku a iným porušeniam zákonných noriem na základe pokynu operačného dôstojníka a 320 výjazdov na základe signálu z objektu o jeho narušení s tým, že nedošlo k vlámaniu sa do objektu a išlo len o falošný poplach spôsobený buď obsluhou príp. inými vplyvmi bez cudzieho zavinenia. Príslušníci Oddelenia IV. – MPJ za obdobie roka 2009 vyriešili celkove 4014 priestupkov, z ktorých bolo 2924 vyriešených v blokovom konaní.  

     Hliadky oddelenia mestskej pohotovostnej jednotky Mestskej polície Žilina okrem výjazdov a zákrokov podľa pokynov operačného dôstojníka Mestskej polície Žilina na základe telefonických oznamov, získaných informácií a pokynov od nadriadených a výjazdov v súvislosti s PCO zabezpečovali aj dodržiavanie verejného poriadku počas konania kultúrnych a športových podujatí na území mesta Žilina, kde hlavne v prípadoch predpokladu narušenie verejného poriadku pôsobili ako poriadková jednotka vybavená protiúderovými kompletmi a štítmi tzv. ťažkoodenci. V roku 2009 zabezpečovali príslušníci MPJ celkove 66 takýchto podujatí. Za týmto účelom sú príslušníci MPJ špeciálne cvičení v zákrokoch proti davu a skupinám. Okrem toho sú pravidelne mesačne školení z taktiky  služobných zákrokov proti agresívnym páchateľom priestupkov prípadne trestných činov ako aj služobných zákrokov proti ozbrojeným páchateľom najmä v súvislosti s narušením objektov napojených na PCO. 

     Okrem uvedeného hliadky oddelenia mestskej pohotovostnej jednotky Mestskej polície Žilina plnili aj bežné úlohy vplývajúce pre mestskú políciu zo zákona o obecnej polícií. Zabezpečovali najmä dodržiavanie čistoty, hygieny na verejne prístupných miestach a  ochranu životného prostredia na území mesta, vykonávali preventívne kontroly na území mesta a v širšom centre mesta Žilina, na sídliskách Vlčince, Solinky, Hájik, Hliny, v prímestských častiach Mesta Žilina, zamerané najmä na porušovanie zákona o priestupkoch č. 372/1990 Zb., zákona o cestnej premávke č. 8/2009  Z. z., zákona č. 282/2002 Z. z.  o chove a vodení psov, zákona č.377/2004 Z. z. o ochrane nefajčiarov, zákona č. 214/2009 Z. z., ktorým sa mení a dopĺňa zákon Národnej rady Slovenskej republiky č.219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov,  podľa §2, ods. 2 – požívanie alkoholických nápojov a iných návykových látok osobou maloletou do 15 rokov, alebo mladistvou do 18 rokov, všeobecne záväzných nariadení Mesta Žilina. Vykonávali preventívne kontroly lesoparku, vodného diela, parkov, cintorínov, pamätníkov, areálov materských, základných, stredných, vysokých škôl, detských ihrísk, spolupracovali v súčinnosti s príslušníkmi policajného zboru, hasičského a záchranného zboru, orgánmi zdravotníckej správy, plnili úlohy na základe pokynov veliteľa oddelenia MPJ, zástupcu náčelníka a náčelníka mestskej polície Žilina a primátora Mesta Žilina. 

     MPJ Mestskej polície v Žiline má vysoký podiel na zistených trestných činov a ich páchateľov mestskou políciou ako aj zadržaných osôb na pátraní. Príslušníkmi MPJ bolo v roku 2009 zistených 46 spáchaných trestných činov na území mesta Žilina a postúpených na ďalšie riešenie Policajnému zboru SR a zadržaných 25 hľadaných osôb a osôb na pátraní. V dvoch prípadoch, bolo hliadkami zabránené osobám pri pokuse spáchať samovraždu.

Činnosť školiaceho a výcvikového strediska 

     Jednou z najhlavnejších úloh Školiaceho a výcvikového strediska Mestskej polície Žilina je organizácia a výkon vzdelávania v rámci odbornej prípravy príslušníkov obecnej polície. Túto činnosť vykonáva Školiace a výcvikové stredisko MP Žilina v zmysle  § 8 ods. 4 nariadenia vlády Slovenskej republiky č. 590/2003 Z. z. o skúškach odbornej spôsobilosti príslušníkov obecnej polície a odbornej príprave príslušníkov obecnej polície, za účelom zjednotenia obsahu, rozsahu a zabezpečenia štandardnej úrovne odbornej prípravy  príslušníkov obecnej polície, vykonávanej v súlade s §§ 25 a 26 zákona SNR č. 564/1991 Zb. o obecnej polícii v znení neskorších predpisov a ustanoveniami nariadenia vlády Slovenskej republiky č. 590/2003 Z. z. o skúškach odbornej spôsobilosti príslušníkov obecnej polície a odbornej príprave príslušníkov obecnej polície bol vydaný vzdelávací program odbornej prípravy príslušníkov obecnej polície, ktorý nadobudol platnosť dňom 1. januára 2006.
     Cieľom odbornej prípravy príslušníkov obecnej polície je poskytnúť príslušníkom obecnej polície teoretické vedomosti, praktické zručnosti a návyky potrebné na výkon ich činnosti tak, aby po úspešnom vykonaní skúšky odbornej spôsobilosti príslušníkov obecnej polície mohli v súlade so zákonom SNR č. 564/1991 Zb. o obecnej polícii v znení neskorších predpisov plniť všetky úlohy obecnej polície pri zabezpečovaní obecných vecí verejného poriadku, ochrany životného prostredia v obci a úlohy vyplývajúce zo všeobecne záväzných nariadení obce, z uznesení obecného zastupiteľstva a z rozhodnutí starostu obce.
     V roku 2009 organizovalo školiace a výcvikové stredisko celkom 3 kurzy odbornej prípravy pre príslušníkov obecnej polície, pričom odbornej prípravy sa v uvedenom období zúčastnilo celkom 89 uchádzačov z rôznych regiónov Slovenska, mimo bratislavského,  kde si kurzy odbornej prípravy príslušníkov obecnej polície zabezpečujú vo vlastných školiacich strediskách. 
     Prehľad o vykonaných kurzoch odbornej prípravy pre príslušníkov obecnej polície v roku 2009 s porovnaním výsledkov  v roku 2008:

Termíny v roku 2008	Počet absolventov	Termíny v roku 2009	Počet absolventov	
14.1. – 28.3. 2008	38	12.1. – 25.3. 2009	40	
14.4. – 27.6. 2008	35	14.4. – 29.6. 2009	34	
16.9. – 28.11. 2008	50	16.9. 2008 – 30.11. 2009	15	
Spolu:	123	-	89	

     Vyškolených a z odbornej prípravy preskúšaných bolo celkom 89 absolventov odbornej prípravy, z ktorých 4 absolventi nevyhoveli kritériám záverečných skúšok z odbornej prípravy, čo predstavuje 95,50% úspešnosť. Z predchádzajúcich údajov je zrejmé, že oproti rovnakému obdobiu  roka 2008 došlo v roku 2009 k poklesu  vyškolených príslušníkov odbornej prípravy, hlavne v poslednom kurze odbornej prípravy, čo možno odôvodniť šetrením finančných prostriedkov obcami a  mestami v dôsledku celosvetovej hospodárskej krízy.
     Mimo činnosti odbornej prípravy príslušníkov obecnej polície sa školiace stredisko  v rámci svojej pracovnej náplne podieľalo na príprave a organizácii školení príslušníkov Mestskej polície Žilina, kde prostredníctvom veliteľov jednotlivých oddelení uskutočnilo preškolenie interných právnych predpisov, všeobecne záväzných nariadení, streleckej, telesnej prípravy a previerok fyzickej zdatnosti príslušníkov MP Žilina a tiež prostredníctvom Inžiniersko-poradenskej agentúry WETTRANS školenia  pracovníkov zúčastňujúcich sa na prevádzke, údržbe a opravách vozidiel podľa vyhlášky SÚBP a SBÚ č. 208/1991 Zb. (Školenie vodičov – referentov).

Prehľad o vykonaných školeniach a kurzoch príslušníkov MP Žilina za rok 2009

Por.
číslo	
Druh školenia, previerky	
Účasť príslušníkov MP 	
Počet hodín	
1.	Kurz zdravotníckej prípravy so zameraním na podanie prvej pomoci	67 príslušníkov všetkých oddelení MP	
8	
2.	Praktický výcvik taktiky zákrokov	príslušníci všetkých oddelení MP	100	
3.	Strelecká príprava	príslušníci všetkých oddelení MP	6	
4.	Preškolenie interných právnych noriem	príslušníci všetkých oddelení MP	24	
5.	Previerky telesnej zdatnosti	príslušníci všetkých oddelení MP	6	
6.	Školenie obsluhy PDA zariadení a platobných terminálov na zaplatenie blokových  pokút 	

príslušníci všetkých oddelení MP	

3	
7.	Preškolenie aktuálnych VZN mesta 	
príslušníci všetkých oddelení MP	
10	
8.	Kurz inštruktorov pre potreby výučby dopravnej výchovy na detskom dopravnom ihrisku	

4 príslušníci oddelenia OPČ MP	

250	
9.	Školenie a preskúšanie vodičov - referentov	77 príslušníkov všetkých oddelení MP	
8	
10.	Školenie k vedeniu mot. vozidiel s právom prednostnej jazdy	55 príslušníkov všetkých oddelení MP	
4	
11.	Prednáška na tému „Policajné etika“	
príslušníci všetkých oddelení MP	
6	
12.	Školenie manažérskych zručností	
7 príslušníkov vedenia  MP	
6	
13.	Školenie obsluhy PC a rozvoj informačno-technickej zručnosti	13 príslušníkov všetkých oddelení MP	
8	
14.	Preškolenie zo zákona o organizovaní športových, kultúrnych 	zástupca náčelníka MP a veliteľ odd. MPJ MP	
6	
15.	Školenie a praktický nácvik krízového štábu	
zástupca náčelníka MP	
6	
16. 	Školenie „Rozvoj komunikatívnych zručností“	
4 príslušníci MP	
6	
17.	Kurzy jazyka anglického pre začiatočníkov a pokročilých	29 príslušníkov všetkých oddelení MP	
110	

Výberové a prijímacie konania

     Vzhľadom k tomu, že na MP v Žiline pretrvával aj v roku 2009 podstav zamestnancov na pracovnej pozícii príslušník mestskej polície, vykonalo školiace a výcvikové stredisko v priebehu  roka 2009 tri krát výberové konanie na obsadenie vyššie uvedených pracovných pozícií. 
     Prostredníctvom výberových konaní bolo prijatých celkom 15 uchádzačov na pracovnú pozíciu príslušník obecnej polície, ktorí boli zaradení do kurzu odbornej prípravy pre príslušníkov obecnej polície, ktorá sa vykonáva na Školiacom a výcvikovom stredisku MP Žilina, pričom ale s troma zamestnancami bol ukončený pracovný pomer v skúšobnej dobe z dôvodu neúspechu na záverečnej skúške odbornej prípravy pre príslušníkov obecnej polície, to znamená, že v roku 2009 reálne narástol počet príslušníkov na MP v Žiline o 12 príslušníkov, pričom skutočný počet ku dňu 31.12. 2009 je 90 príslušníkov.

Ďalšie pracovné aktivity veliteľa školiaceho a výcvikového strediska

     Dňom 1.10. 2009 bol rozhodnutím náčelníka Mestskej polície Žilina veliteľ školiaceho a výcvikového strediska vymenovaný aj do funkcie hovorcu mestskej polície v Žiline. Jeho náplňou práce je v rámci tejto funkcie udržiavať pravidelný kontakt s hovorcom Mestského úradu v Žiline, ako aj spolupracovať s pracovníkmi rôznych mediálnych subjektov z cieľom informovať týchto o niektorých dôležitých udalostiach na území mesta a priblížiť prácu príslušníkov mestskej polície občanom.
     Veliteľ školiaceho a výcvikového strediska zúčastňoval nad rámec svojej pracovnej náplne aj priameho výkonu služby a to v  tých prípadoch, keď z  rôznych dôvodov nebol k dispozícii potrebný počet príslušníkov mestskej polície na zabezpečenie dodržiavania verejného poriadku a kľudu počas usporiadania významných  športových, kultúrnych a spoločenských podujatí.

3.	Ostatné činnosti MP v roku 2009

     Jednou z činností na úseku verejného poriadku je kontrola dodržiavania verejného poriadku pri kultúrnych, spoločenských a športových podujatiach na území mesta. Podujatia organizuje mesto Žilina, právnické, fyzické osoby oprávnené na podnikanie a občania. Na základe požiadania a predpokladu narušenia verejného poriadku mestská polícia rozhoduje o nasadení adekvátneho počtu síl a prostriedkov potrebných k zabezpečeniu verejného poriadku, ochrany života a zdravia všetkých zúčastnených.
     Na požiadanie orgánov činných v trestnom konaní pri zabezpečovaní úkonov podľa Trestného poriadku túto činnosť zabezpečovalo spolu 96 príslušníkov MP, spolu bolo pri tejto činnosti odpracovaných 288  hodín.     
     V roku 2009 bolo pri činnosti príslušníkov mestskej polície na úseku ochrany maloletých a mladistvých pred účinkami alkoholu a iných návykových látok zistených 23 mladistvých a 3 maloleté osoby pod vplyvom alkoholu, čo preukázala dychová skúška na prístroji alkotest – dräger. Všetky zistené osoby boli v zmysle §-u 3, ods.1, písm. h), zákona SNR č. 564/1991 Zb. o obecnej polícii oznámené obci.
     V roku 2009 bolo zabezpečovaných 141 rôznych podujatí, ktoré sa pri zabezpečovaní verejného poriadku podieľali všetci policajti Mestskej polície v Žiline pričom v súvislosti s uvedenými akciami, podujatiami a činnosťami odpracovali celkove 7796 hodín. 
     V následne uvedenom texte sú uvedené najdôležitejšie podujatia, na ktorých MP zabezpečovala verejný poriadok. Prehľad jednotlivých podujatí viď. príloha č. 3. 

Mestská polícia participovala na zabezpečení verejného poriadku v súvislosti s domácimi futbalovými zápasmi na MŠK Žilina a taktiež na zabezpečení verejného poriadku pri zápasoch  MSHK Žilina v domácich zápasoch najvyššej hokejovej súťaže:
1. Futbalová Extraliga: 17 zápasov, z toho 5 vyhodnotených ako rizikových (Slovan Bratislava, Spartak Trnava, Dac Dunajská Streda)
2. Pohár UEFA: 3 zápasy, z toho 2 vyhodnotené ako rizikové (Hajduk Split, Partizan Belehrad)
3. Futbalový Slovenský pohár: 1
4. Priateľské futbalové zápasy: 4 zápasy, z toho 1 vyhodnotený ako rizikový (Krakov Pl.)
5. Extraliga hokej: 23 zápasov

Zabezpečenie verejného poriadku pri kultúrno–spoločenských akciách organizovaných mestom Žilina:
1. Propagácia spôsobu života bez automobilov – cyklojazda
2. Deň detí – program pri príležitosti „MDD“
3. Žilinská Svätojánska noc
4. Rezbárske sympózium – umelecká činnosť na verejnom priestranstve
5. Stredoveké dni mesta Žilina – kultúrny program
6. Staromestské slávnosti mesta Žilina – kultúrny program
7. Oslavy Silvestra a príchod Nového roku
8. Karneval – fašiangová slávnosť
Zabezpečenie verejného poriadku pri kultúrno–spoločenských a športových akciách organizovaných inými subjektmi na území mesta:
1. Oslavy 1. Výročia zriadenia Žilinskej diecézy
2. Majáles Žilinskej univerzity – kultúrna akcia
3. Garmin aréna – kultúrne produkcie (umelecké, športové, spoločenské)
4. Cyklistické preteky – športová súťaž
5. Triatlon  - športová súťaž
6. VOĽBY 2009 (EÚ parlament, prezident SR)
7. Žilina bez bariér

4.	Plnenie rozpočtu a materiálno - technické vybavenie MP  
a) Plnenie rozpočtu za rok 2009    
     Vyhodnotenie plnenia rozpočtu za rok 2009 predkladáme v  prehľade čerpania bežných a kapitálových výdavkoch ako aj príjmov. I keď v celkovom objeme čerpania výdavkov došlo k miernemu prekročeniu oproti schválenému rozpočtu, tieto výdavky boli vykryté zvýšenými príjmami. Podrobné plnenie rozpočtu je súčasťou Záverečného účtu Mesta Žilina za rok 2009.
     Prekročenie položiek v časti bežné výdavky bolo ovplyvnené určitými výdavkami, s ktorými sa pri zostavovaní a schvaľovaní rozpočtu nepočítalo ako aj tou skutočnosťou, že v závere roka nebolo možné vykonávať zmeny rozpočtu rozpočtovým opatrením primátora mesta tak, ako sme plánovali vykonať zmeny v rámci schváleného rozpočtu. 

Výdavky:
Rozpočet schválený: 		1800766.-€   
kapitálové výdavky                              200388.-€
bežné výdavky                                   1600378.-€
Rozpočet čerpaný:     		1810050.-€
kapitálové výdavky                             172340.- €
bežné výdavky                                   1637710.-€      
Plnenie rozpočtu celkom %                    100,52 
kapitálové výdavky                                      86,00
bežné výdavky                                           102,33
Prekročenie  celkom                               9385.-€          

Príjmy :
Rozpočet schválený  		  139415.-€     
Plnenie                                                 246927.-€
Plnenie %                                                  177,12  
Prekročenie                                         107512.-€        
Rozdiel medzi zvýšenými príjmami a zvýšeným čerpaním výdavkov
Zvýšené príjmy                                     107512.-€
Zvýšené výdavky                                     9385.- €
______________________________________
Rozdiel                                             +    98127.-€

Kapitálové výdavky – 86,00 %
     V celkovom objeme boli kapitálové výdavky dodržané, avšak v skutočnosti vykazujeme pomerne vysokú úsporu v časti 713 – kde mal byť realizovaný nákup telekomunikačnej techniky, avšak tento sa neuskutočnil v predpokladanej výške, tiež vykazujeme úsporu v nákladoch na nákup softvéru, ktorý však súvisí s reklamáciou vykonaných prác a ďalej vykazujeme 16% prekročenie plánovaných výdavkov na rekonštrukciu  a modernizáciu budovy  MP na Vlčincoch, ktoré súvisí s vykonaním prác potrebných na zabezpečenie existujúceho stavu už zrekonštruovanej budovy – oprava strechy, nakoľko do budovy začalo zatekať.

položka	
názov položky	
 	
Rozpočet 2009	
Rozpočet 2009	
%	

 	

schválený	
 	
čerpaný k 31.12.	
plnenia	

710	
kapitálové výdavky	
 	
200 388	
 	
172 340	
 	
86,00	

711 003	
nákup softvéru	
 	
7 050	
 	
3 812	
 	
54,07	

713 003	
nákup telekom.tech.	
 	
59 388	
 	
12 224	
 	
20,58	

717 002	
rekonštruk. a moder.	
 	
134 000	
 	
156 304	
 	
116,54	

Bežné výdavky – prekročenie o 2,33%
     Na prekročení bežných výdavkov sa podieľalo prekročenie schválených mzdových prostriedkov, ktoré ovplyvnilo okrem zvýšeného počtu odpracovaných hodín v závere roka pri zabezpečovaní verejného poriadku počas vianočných a novoročných sviatkov i vyplatenie  Dohôd o vykonaní práce  – zabezpečovanie verejného poriadku na Jánošíkových slávnostiach a tiež vyplatenie odmien za voľby. S týmito položkami sme pri zostavovaní rozpočtu na rok 2009 neuvažovali. Na prekročení sa ďalej podieľali i zvýšené náklady na nákup materiálu zabezpečujúceho bežný chod mestskej polície a prekročenie nákladov na servis a opravy motorových vozidiel, ktoré nebolo možné pri zostavovaní rozpočtu predvídať. Na  prekročenie schváleného rozpočtu malo vplyv i prečerpanie  položky všeobecné služby, kam sú zaradené i výkony súvisiace s prevádzkou referátu kynológie MP Žilina a tiež odchytovej a asanačnej služby na území mesta a prekročením nákladov v časti špeciálne služby, súvisiace s pripojením objektov mesta na pult centrálnej ochrany MP Žilina.

položka	
názov položky	
 	
Rozpočet 2009	
Rozpočet 2009	
%	

 	

schválený	
 	
čerpaný k 31.12.	
plnenia	

610	
mzdy, platy, OOV	
 	
975 901	
 	
980 762	
 	
100,50	

620	
poistné ap ríspevky do poisťovní	
341 101	
 	
341 458	
 	
100,13	

630	
bežné výdavky	
 	
281 550	
 	
315 491	
 	
112,06	

631	
cestovné náhrady	
 	
996	
 	
32	
 	
3,21	

632	
energie, voda, komunikácie	
47 097	
 	
39 587	
 	
84,05	

633	
materiál	

84 744	
 	
94 184	
 	
114,14	

634	
dopravné	

32 624	
 	
36 051	
 	
110,51	

635	
rutinná a štandardná údržba	
13 934	
 	
17 299	
 	
124,15	

636	
nájomné za prenájom	
232	
 	
229	
 	
98,62	

637	
služby	

101 923	
 	
124 392	
 	
122,04	

640	
bežné transfery	
 	
1 826	
 	
3 717	
 	
203,59	

Plnenie bežných výdavkov	
1 600 378	
 	
1 637 710	
 	
102,33	

Plnenie bežných výdavkov	
1 600 378	
 	
1 641 428	
 	
102,57	

a bežných transferov	

 	

Príjmy – 177,12 %
     Príjmy rozpočtované na MP Žilina sa skladajú z dvoch druhov príjmov, a to z pokút  uhradených priestupcami v blokovom konaní a z príjmov vyplývajúcich zo služieb poskytovaných Školiacim a výcvikovým stredisko (ŠVS) MP Žilina  mestským a obecným políciám SR – zabezpečovanie vzdelávania a získania odbornej spôsobilosti príslušníkom MP/OP.
     Celkové zvýšenie príjmov oproti schválenému rozpočtu predstavuje čiastku 107512.- €.
Zvýšené plnenie je zabezpečené hlavne zvýšenými príjmami z pokút uložených v blokovom konaní a to či už pokutami vybratými priamo na mieste, alebo pokutami zabezpečenými blokmi na pokuty nezaplatené na mieste uhradené v zákonom stanovenej lehote, alebo aj pokutami, ktoré boli vymáhané cestou exekútora. Tento príjem oproti schválenému rozpočtu bol prekročený o čiastku 114415.- €.
     Naopak, plánované príjmy z činnosti ŠVS neboli naplnené v plánovanej výške, ich plnenie predstavuje iba 82,72 % zo schváleného rozpočtu.
Tento výpadok príjmov bol spôsobený nízkym počtom prihlásených  záujemcov o vzdelávanie v ŠVS, ktorý vyplynul z nedostatku financií miest a obcí, pre ktoré vzdelávanie ŠVS zabezpečuje.
  
   V závere je možné konštatovať, že i keď došlo k celkovému prekročeniu rozpočtu, tento schodok bol vykrytý vlastnými zdrojmi získanými zo  zvýšených príjmov a teda  zvýšeným čerpaním nákladov na zabezpečenie činnosti MP Žilina nebol dotknutý rozpočet mesta.						

b) Materiálno-technické vybavenie MP
rok	
2007	
2008	
2009	

Osobné motorové vozidlá	

Citroen Saxo - 3-dverové	
5	
1	
1	

Citroen C15 - 3-dverové PickUp	
1	
2	
2	

Opel Corsa - 3-dverové	
1	

	
Kia Magentis	
1	
1	
1	

Kia Cee´d	
 	
6	
6	

Citroen Berlingo	
 	
4	
4	

Zbrane	

Pištoľ ČZ 85 Luger, ráže 9mm	
90	
90	
90	

Ostatné	

Nepriestrelná vesta	
10	
10	
10	

TPZOV (blokovacie zariadenia)	
38	
36	
36	

Osobný počítač	
16	
21	
23	

Kamerový systém	

 	

        - počet kamier	
11	
10	
10	

        - počet monitorov 15"	
11	

	
        - počet TV prijímačov 32"	
 	
10	
10	

        - počet TV prijímačov 56"	
 	
1	
1	

Bicykel	
5	
5	
13	

Vysielač základňový	
 	
1	
1	

Vysielač ručný	
60	
60	
60	

Vysielač vozidlový	
8	

	
Fotoaparát digitálny	
10	
9	
13	

Trezor kovový	
7	
7	
8	

Megafón	
10	
10	
10	

Baterka MC Lite	
5	

	
Videokamera	
 	
1	
1	

Informačný systém Centrála	
1	

	
Informačný systém Memphis	
 	
1	
1	

Komunikačné terminály PDA	
 	
20	
20	

Modem pre mobilný internet	
 	
6	
6	

Mobilný telefón	
9 	
11	
13	

Protiúderový komplet (korytnačky)	

25	

Balistické prilby	

5	

Ochranné prilby protiúderové	

30	

Ochranný štít	

20	

Služobný pes	

4	

PCO	
 	
1	
1	

Dräger	
 	
 1 	
1	

Server	
	
1	
1	

GPS (kontrola trasy hliadok)	
 	
1	
1	

									
5.	Spolupráca s inými orgánmi a organizáciami 

     Spolupráca mestskej polície s inými orgánmi a organizáciami je vymedzená jednak   § 24 zákona o obecnej polícii a zároveň vychádza zo skutočných požiadaviek a podmienok praxe. Príslušníci mestskej polície sa zúčastňujú zasadaní jednotlivých komisií MsÚ  napr. komisia pre nebytové priestory, dopravná komisia atď.) kde prenášajú požiadavky MP a naopak prostredníctvom zástupcov MP sú prenášané požiadavky na MP. Z mestských organizácií je spolupráca najviac rozvinutá s DPMŽ, Mestským divadlom, Turistickou a informačnou kanceláriou a Žilinskou parkovacou spoločnosťou.  Dobrá spolupráca je aj s občianskymi združeniami a neziskovými organizáciami. Jednou z najhlavnejších je záchranárska organizácia K7 psovodi - záchranári SR, s ktorou má mestská polícia spracovaný spoločný projekt zameraný na priblíženie práce záchranárov a mestskej polície občanom mesta a najmä mládeži. 

     V rámci plnenia úloh vyplývajúcich zo zákona o obecnej polícii spolupracovala MP Žilina v roku 2009 s nasledovnými orgánmi a organizáciami: 
- Mestské a obecné polície v rámci celej SR – zmysle požiadaviek príslušných OP, MP, ktoré sa týkali najmä spolupráce pri objasňovaní priestupkov 
- KR PZ Žilina, OR PZ Žilina a OO PZ v rámci celej Žiliny – poskytovanie nezúčastnených osôb pri úkonoch vykonávaných OR PZ, spolupráca pri poskytovaní údajov o osobách priestupcov, ktorých priestupky sa týkali § 50  zákona o priestupkoch, pomoc v pátraní po osobách, po ktorých bolo vyhlásené pátranie, pomoc pri hľadaných osobách, spolupráca pri zabezpečovaní verejného poriadku pri kultúrnych a športových akciách konaných v meste Žilina 
- Železničná polícia Žilina – pri pátraní po osobách dopúšťajúcich sa trestnej činnosti a to hlavne majetkovej trestnej činnosti, spolupráca pri zisťovaní páchateľov priestupkov, taktiež vo väčšine prípadov išlo o priestupky proti majetku
- Zbor väzenskej a justičnej stráže Žilina – spolupráca v oblasti  kynológie
- Hasičský a záchranný zbor Žilina – spolupráca v oblasti kynológie a spolupráca na úseku prevencie a ochrany života a majetku občanov
- Krajská a okresná prokuratúra v Žiline – oblasť objasňovania priestupkov - pátracia činnosť, resp. spolupráca prie riešení priestupkov a TČ vo všeobecnosti
- OSK Žilina, Sereď, Žiar nad Hronom, Prievidza, Čadca – spolupráca z jednotlivými OSK
- Obvodné úrady v rámci celej SR – odstúpenie priestupkov k správnemu konaniu, prevencia 
- Mestský úrad v Žiline – agenda týkajúca sa činnosti MP v súčinnosti na kompetencie MsÚ v zmysle právnych noriem, dohľad nad povoleniami vydávanými MsÚ
- Materské, základné a stredné školy v Žiline, okres Žilina – prednášková činnosť a prevenčné projekty, zabezpečovanie ochrany objektov prostredníctvom PCO 
- Krajská knižnica v Žiline – prednášky pre mládež s obsahovým zameraním problematiky
týkajúcej sa mládeže, prednášky pre dôchodcov zamerané hlavne na odporúčania, ako sa správať pri prípadnom ohrození občana na ulici, v hromadných dopravných prostriedkoch so zameraním na ochranu života, zdravia  a majetku osoby
- Centrum prevencie a pomoci Dafné – prevencia, prednášková činnosť
- Centrum voľného času Žirafa – prevencia, spolupráca pri kultúrnych a spoločenských podujatiach pre deti 
- Diagnostický ústav Lietavská Lúčka – prednášková činnosť
- K7 psovodi záchranári SR – ukážky práce so služobnými a záchranárskymi psami na základných a v materských školách, v rámci osláv MDD, spolupráca na úrovni služobnej kynológie, grantové projekty a pod. 
- Výcvikové stredisko Z Polytanu Malý Lapáš, okres Nitra – výcvik služobných psov
- Exekútorský úrad v Žiline – vymáhanie záväzkov od priestupcov, ktorí neuhradili uložené blokové pokuty.

6.	Záver

     Práca príslušníkov Mestskej polície Žilina je náročná činnosť, ktorá vyžaduje plné psychické a fyzické nasadenie počas celej pracovnej zmeny, perfektnú znalosť právnych noriem  potrebných pre výkon úloh mestskej polície, schopnosť adekvátnej komunikácie s verejnosťou. Je potrebné si uvedomiť, že drvivá väčšine príslušníkov Mestskej polície Žilina vykonáva svoju pracovnú činnosť priamo v teréne – v uliciach mesta a to za každého počasia, počas celého roka, 24 hodín denne.                                                     
     Žiadaný efekt – ochranu verejného poriadku, života, zdravia a majetku občanov je možné docieliť iba spoluprácou  všetkých zložiek, ktoré participujú na zabezpečovaní verejného poriadku a obecných vecí verejného poriadku v meste. 
     Základným predpokladom však  naďalej zostáva spolupráca mestskej polície priamo s verejnosťou. Občania sa javia ako najvnímavejší a najvšímavejší z hľadiska registrácie páchania priestupkov, resp. inej protispoločenskej činnosti. Preto je nutnosťou získať späť kredit Mestskej polície Žilina, ktorý mestská polícia stratila výlučnou orientáciou sa na represiu, ktorá pretrvávala  do roka 2007. V tejto súvislosti je potrebné vyvíjať kroky k tomu aby občania vnímali príslušníka mestskej polície ako osobu, ktorá im pomôže v každej situácii,  majú k nemu dôveru a nemajú obavy sa kedykoľvek na neho obrátiť a požiadať ho o pomoc v každej situácii. Pokiaľ požiadavku občana z hľadiska právomocí a oprávnení zákona o obecnej polícii nie je možné riešiť, musí byť policajt tou osobou, ktorá poskytne  informáciu o kompetencii jednotlivých orgánov a organizácii, na ktoré sa môže občan so svojimi požiadavkami obrátiť.

Príloha č. 1

Štatistika riešenia priestupkov príslušníkmi MP Žilina v roku 2009

 	
§ 47	
§49	
§ 50	
§ 22	
VZN obce	
Ostatné	
Spolu	

1	
Celkový počet zistených	
1491	
58	
266	
15082	
2089	
657	
19643	

priestupkov vlastnou činnosťou	

	

	

2	
Celkový počet oznámených	
344	
29	
226	
1379	
381	
148	
2507	

priestupkov na útvar mestskej polície	

	

	

3	
Celkový počet uložených	
860	
49	
19	
4001	
895	
336	
6160	

priestupkov + §11 odst. 1, písm. a 	

	

	

	
Zák. č. 372/90 Zb.	

	

	

4	
Celkový počet odložených	
91	
0	
20	
11	
44	
5	
171	

priestupkov	

	

	

5	
Celkový počet odovzdaných	
3	
0	
20	
16	
110	
6	
155	

priestupkov	

	

	

6	
Celkový počet oznámených	
12	
7	
56	
152	
26	
31	
284	

priestupkov príslušnému orgánu	

	

	

7	
Celkový počet priestupkov	
446	
4	
236	
13401	
942	
351	
15380	

prejednaných v blokovom konaní	

	

	

	
výška finančnej hotovosti ( €)	
4016	
48	
2984	
184183	
8736	
2563	
202530	

8	
Celkový počet priestupkov	
23	
1	
112	
477	
20	
25	
658	

prejednaných v blokovom konaní	

	

	

	
vydaním bloku na pokutu	

	

	

	
nezaplatenú na mieste	

	

	

	
výška finančnej hotovosti (€) - predpis	
620	
30	
2597	
15151	
429	
621	
19448	

            
              Pozn.:  zák. SNR č. 372/1990 Zb. o priestupkoch:  
                                                                                  § 47 – priestupky proti verejnému poriadku
	                                                       § 49 – priestupky proti občianskemu spolunažívaniu
	                                                       § 50 – priestupky proti majetku
                                                                   § 22 – priestupky na úseku dopravy vrátane pešej zóny
                                                                   § 11 – priestupky vyriešené pokarhaním

Príloha č. 2

Štatistika riešených priestupkov proti VZN obce
príslušníkmi MP Žilina v roku 2009

VZN 
číslo	
VZN - názov	
VZN  spolu	

2/91	
Vjazd do historického jadra mesta	
27	

3/92	
MPR	
1	

6/92	
O udržovaní všeobecnej čistoty a ochrany zelene – iné	
205	

Chodník	
44	

Močenie	
162	

Nedopalok	
142	

Petardy	
8	

Smetné nádoby	
12	

Trávnik (zeleň)	
39	

Umývanie vozidla	
3	

Znečistená vozovka	
15	

Zvratky	
13	

15/93	
Vylepovanie plagátov	
408	

10/94	
Prepravný poriadok MHD – čierni pasažieri	
89	

5/94	
Reprodukovaná hudba	
1	

6/98	
Trhový poriadok	
37	

8/07	
Cintorínsky poriadok	
2	

15/07	
Pešia zóna mimo riešení v zmysle § 22	
3	

16/07	
Znečistenie ovzduší	
71	

4/08	
O chove, vodení a držaní psov	
382	

11/08 (14/07)	
RIP (zariadenia)	
20	

17/08	
O nakladaní s komunálnym odpadom	
23	

2/09	
O podnikateľskej činnosti	
275	

25/09	
O odpadoch	
107	

––––––––	
SPOLU	
2089	

									

Príloha č. 3

Dátum	Akcia	Počet policajtov	Odprac. hodiny	
8.1.2009	Rozvoz materiálu pre poslancov MZ Žilina	2	6	
10.1.2009	Priateľské stretnutie MŠK - Marakana Strážov	2	6	
11.1.2009	Hokejový zápas MSHK Žilina - Poprad	4	16	
13.1.2009	Priateľské stretnutie MŠK - Marakana Strážov	2	6	
17.1.2009	Priateľské stretnutie MŠK - Marakana Strážov	2	6	
23.1.2009	Hokejový zápas MSHK Žilina - Košice	6	24	
25.1.2009	Hokejový zápas MSHK Žilina - Bratislava	8	32	
30.1.2009	Pochod OZ Budúcnosť P. Chlmca 	4	12	
13.2.2009	Hokejový zápas MSHK Žilina - Poprad	4	16	
14.2.2009	Oslavy 1. výročia zriadenia Žilinskej Diecézy	12	60	
19.-21.2.2009	Karneval - Mariánske námestie	16	768	
4.3.2009	Futbal - MŠK Žilina - Slovan BA, Slov. pohár	10	50	
7.3.2009	Futbal - MŠK Žilina - Banská Bystrica, liga	15	75	
13.3.2009	Považský Chlmec - verejný poriadok, protest "skládka"	5	15	
21.2.2009	Fancy Molok pub - koncert	2	16	
21.3.2009	Voľby prezidenta SR	10	240	
22.3.2009	Futbal - MŠK Žilina - Dunajská Streda	30	180	
23.-25.3.2009	Reklama výhernej lotérie - Zlatíčko	2	10	
24.3.2009	Cyklojazda po meste	2	4	
28.3.2009	Futbal - MŠK Žilina - Krakow, priateľský	30	180	
1.4.2009	Čistenie rieky Rajčanky	4	8	
2.4.2009	Smer pub - koncert	2	12	
4.4.2009	Voľby prezidenta SR	10	240	
3.-5.4.2009	Gazdovské trhy	16	192	
9.4.2009	Smer pub - koncert	2	12	
12.4.2009	Smer pub - koncert	2	12	
14.4.2009	Zimný štadión - krasovystúpenie umelec (Rusko)	7	21	
18.4.2009	Futbal - MŠK Žilina - Prešov, liga	10	50	
21.4.2009	Dom odborov - MD rómov	2	14	
22.4.2009	Cyklojazda mestom Žilina	2	4	
23.4.2009	Smer pub - koncert	2	12	
23.-24.4.2009	A. Hlinku - propagačná akcia cestovného ruchu	4	32	
24.4.2009	Mariánske námestie - Propagačná akcia "Násilie"	2	12	
26.4.2009	Futbal - MŠK Žilina - Nitra, liga	4	20	
26.4.2009	Trnové - kultúrno spoločenská akcia	2	4	
28.4.2009	Živý sprievod mestom	4	16	
28.4.2009	A. Hlinku - Road Show	4	48	
29.4.2009	Sad SNP, kladenie vencov	4	8	
29.4.2009	Fancy Molok pub - koncert	2	14	
30.4.2009	A. Hlinku - súbor "Atašé"	2	4	
5.-8.5.2009	A.Hlinku - "Tvoje slovo je pravda"	8	144	
5.-6.5.2009	Majáles ŽU	15	150	
7.5.2009	A.Hlinku - "Waterbal"	2	10	
9.5.2009	Kladenie vencov Vranie	2	4	
9.5.2009	Mariánske námestie - Výročie konca II. sv. vojny	2	2	
10.5.2009	Futbal - MŠK Žilina - Bratislava, liga	24	144	
16.5.2009	Pešia zóna - verejná zbierka "krok s sms"	8	40	
16.5.2009	Futbal - MŠK Žilina - Ružomberok	10	50	
18.-24.5.2009	Pešia zóna - verejná zbierka "modrý gombík"	10	50	
22.5.2009	Prievidza - deň záchranných zložiek	5	50	
22.5.2009	A.Hlinku - Nokia Road show	2	8	
24.5.2009	A.Hlinku - "Čečot" - volebný program	2	2	
26.5.2009	Futbal - MŠK Žilina - Dubnica, liga	4	16	
28.-30.5.2009	Staromestské slávnosti	25	600	
29.5.2009	Smer pub - koncert	2	8	
30.5.2009	MDD Považský Chlmec	2	6	
31.5.2009	Deň detí - nám. A.Hlinku	10	70	
3.6.2009	Otváranie DDI Vlčince	5	15	
5.6.2009	Nové Zámky - futbalový turnaj	6	60	
1.-3.6.2009	A.Hlinku - SDKU prezentácia k voľbám	2	10	
3.6.2009	A.Hlinku - KDH voľby	4	16	
3.6.2009	A.Hlinku - SNS voľby	2	16	
5.6.2009	TAXI - štátny dozor	2	16	
8.6.2009	Voľby - Europarlament	20	480	
8.6.2009	Mariánske námestie - protest "politická hlúpsť"	4	28	
8.6.2009	A.Hlinku - meranie srdcového tlaku	2	8	
11.6.2009	Germin aréna - vystúpenie "Alexandrovci"	6	18	
11.6.2009	A.Hlinku - Bambiriáda	2	8	
17.-19.6.2009	A.Hlinku - Zelená vlna podpisová akcia	6	144	
18.6.2009	Mariánske námestie - "Odpoj sa"	4	20	
20.6.2009	Mariánske námestie - Mladí v meste	4	48	
20.6.2009	Smer pub - koncert	2	8	
20.6.2009	A.Hlinku -Mesto pre Vaše zmysly	4	40	
23.-25.6.2009	Mariánske námestie - festival Svätojánska noc	16	224	
23.6.2009	Sad SNP Olimpijský beh mládeže	2	10	
24.6.2009	Ul. Národná - Orange prezentácia	2	10	
27.6.2009	Mesto Žilina - Beh zdravia	10	30	
27.6.2009	Kultúrne podujatie Bánová	4	24	
3.-5.7.2009	Hokejová hala - stretnutie svedkov Jehovových	6	90	
11.7.2009	Futbal - MŠK Žilina - Nitra	10	50	
17.7.2009	Vatra zvrchovanosti	2	8	
16.7.2009	Mariánske námestie - referendum	2	8	
18.7.2009	Koncert pred PJ Junior	2	8	
20.-24.7.2009	Mariánske námestie - rezbárske sympózium	5	80	
22.7.2009	Zabezpečenie exekúcie	2	4	
26.7.2009	Futbal - MŠK Žilina - Senica	10	50	
30.7.2009	Futbal -MŠK Žilina -Hajduk Split	30	240	
31.7.2009	KD Bytčica - kultúrne podujatie	2	18	
31.7.2009	Záriečie stanica - "Anča fest"	2	8	
2.8.2009	Futbal - MŠK Žilina - Trnava	30	150	
2.-6.8.2009	Mariánske námestie - Bažant kinematograf	4	80	
4.8.2009	Hradné hry - Žofie Bosniakovej	4	12	
13.-16.2009	Konferencia - Židovsko - kresťanský dialóg	8	16	
14.-15.8.2009	Žilinský silák a Stredoveké dni	10	50	
14.-15.8.2009	Cyklistické preteky Budatín	4	16	
15.-16.8.2009	Triatlon Vodné dielo Žilina	8	48	
19.8.2009	Mariánske námestie - šachy	4	8	
20.-21.8.2009	Dni Európskej kultúry	8	40	
27.8.2009	BENO - Show	6	30	
2.9.2009	Zabezpečenie priechodov pre chodcov	10	30	
10.9.2009	Žilina bez bariér	4	16	
15.9.2009	Hokej MSHK Žilina- Nitra	4	16	
17.-18.9.2009	Dni zdravia - Sad SNP	6	40	
19.9.2009	Mulica - dni mobility	4	12	
28.9.2009	Futbal - MŠK Žilina - Belehrad	30	180	
22.9.2009	Cyklojazda mestom	4	30	
26.9.2009	Pochod neonacistov	10	6	
27.9.2009	Hokej MSHK Žilina - "20"	2	8	
29.9.2009	Solinky -akcia Pedigree	2	20	
5.9.10.2009	Dni nádeje - beh v parku "Kamélia"	10	30	
4.10.2009	Hokej MSHK Žilina - Liptovský Mikuláš	2	8	
10.10.2009	Pochod - Kotleba	10	80	
16.10.2009	Hokej MSHK Žilina - Martin	6	24	
18.10.2009	Hokej MSHK Žilina - Košice	4	16	
18.10.2009	Futbal - MŠK Žilina - Bratislava, liga	20	100	
27.10.2009	Hokej MSHK Žilina - Trenčín	2	8	
30.10.2009	Mariánske námestie - stop Genocíde	4	12	
3.-5.11.2009	Podpisová akcia Nám. A. Hlinku	6	10	
5.11.2009	Lampiónový sprievod	2	8	
9.-13.11.2009	Ul.Sládkovičova - KIA CEED reklama	2	8	
11.11.2009	A.Hlinku - podpisová akcia	2	8	
14.-15.11.2009	Voľby do VÚC	10	36	
15.11.2009	Hokej MSHK Žilina - Poprad	2	8	
11.-15.11.2009	Presádzanie stromov	2	8	
14.11.2009	Smer pub - koncert	2	16	
16.11.2009	Sad SNP - protestná akcia KSS	4	50	
17.11.2009	Futbal Slovensko - Chile	10	20	
17.-22.11.2009	Záriečie - projekcia filmov	2	20	
17.28.11.2009	Dom odborov - stužkové slávnosti	2	20	
20.11.2009	Hokej MSHK Žilina - Slovan 	4	16	
20.11.2009	Mariánske námestie - spomienky na absurditu	4	40	
27.11.2009	Hokej MSHK Žilina - Skalica	2	8	
4.12.2009	Mariánske námestie - zabezpečenie Mikuláša	10	40	
4.12.2009	Hokej MSHK Žilina - Košice	2	8	
4.12.2009	Žilinský hokej "85 rokov"	2	6	
4.-23.12.2009	Vianočné trhy	6	570	
14.12.2009	Mikuláš pre rómske deti	3	50	
17.-23.12.2009	Mariánske námestie primátorsky punč	2	24	
21.-23.12.2009	Mariánske námestie - Čas vianočný	2	18	
19.12.2009	Beh pre zdravie "kapor" park kamélia	2	10	
31.12.2009	Silvester 2009	30	180	
SPOLU	141	905	7876	

Príloha č.4

MESTSKÁ POLÍCIA ŽILINA  -  POROVNANIE RIEŠENIA PRIESTUPKOV                    V ROKOCH 2007, 2008 A 2009	

	Štatistika priestupkov v r.2007 s percentuálnym podielom jednotlivých položiek na celkový počet priestupkov			
																
 	§47	§49	§50	§22	VZN	Ostat.	Spolu	
	počet	%	počet	%	počet	%	počet	%	počet	%	počet	%		
celkový počet riešených	764	4%	112	1%	343	2%	13 844	79%	1 821	10%	697	4%	17 581	
priestupkov														
 	počet zistených	551	3%	67	0%	88	1%	13 533	82%	1 589	10%	657	4%	16 485	
	priestupkov vlastnou činnosťou														
 	počet oznámených	213	19%	45	4%	255	23%	311	28%	232	21%	40	4%	1 096	
	priestupkov na útvar MP														
celkový počet priestupkov	292	2%	14	0%	157	1%	11 659	85%	1 089	8%	484	4%	13 695	
prejednaných v blokovom kon.														
																
	Štatistika priestupkov v r.2008 s percentuálnym podielom jednotlivých položiek na celkový počet priestupkov			
																
 	§47	§49	§50	§22	VZN	Ostat.	Spolu	
	počet	%	počet	%	počet	%	počet	%	počet	%	počet	%		
celkový počet riešených	919	6%	82	1%	404	3%	10 912	68%	3 099	19%	734	5%	16 150	
priestupkov														
 	počet zistených	665	4%	53	0%	193	1%	10 588	71%	2 830	19%	680	5%	15 009	
	priestupkov vlastnou činnosťou														
 	počet oznámených	254	22%	29	3%	211	18%	324	28%	269	24%	54	5%	1 141	
	priestupkov na útvar MP														
celkový počet priestupkov	475	4%	16	0%	151	1%	8 873	74%	1 976	17%	479	4%	11 970	
prejednaných v blokovom kon.														
																
	Štatistika priestupkov v r.2009 s percentuálnym podielom jednotlivých položiek na celkový počet priestupkov			
																
 	§47	§49	§50	§22	VZN	Ostat.	Spolu	
	počet	%	počet	%	počet	%	počet	%	počet	%	počet	%		
celkový počet riešených	1 835	8%	87	0%	492	2%	16 461	74%	2 470	11%	805	4%	22 150	
priestupkov														
 	počet zistených	1491	8%	58	0%	266	1%	15 082	77%	2 089	11%	657	3%	19 643	
	priestupkov vlastnou        činnosťou														
 	počet oznámených	344	14%	29	1%	226	9%	1 379	55%	381	15%	148	6%	2 507	
	priestupkov na útvar MP														
celkový počet priestupkov	469	3%	5	0%	348	2%	13 878	87%	962	6%	376	2%	16 038	
prejednaných v blokovom kon.